ΕΛΜΕ Ζακύνθου: Συμμετοχή της ΕΛΜΕΖ στο συλλαλητήριο του ΕΚΖ εν όψει του Ασφαλιστικού\nΣυμμετοχή της ΕΛΜΕΖ στο συλλαλητήριο του ΕΚΖ εν όψει του Ασφαλιστικού\nΘΕΜΑ: «Συμμετοχή της ΕΛΜΕΖ στο συλλαλητήριο του ΕΚΖ εν όψει του Ασφαλιστικού»\nΤο Δ.Σ. της ΕΛΜΕ Ζακύνθου ανταποκρινόμενο στο κάλεσμα του Εργατοϋπαλληλικού Κέντρου Ζακύνθου καλεί τους συναδέλφους σε συλλαλητήριο την Πέμπτη 31-3 και ώρα 19.00 στο Εργατοϋπαλληλικό Κέντρο, προκειμένου να προετοιμάσουμε την επιτυχία της Γενικής 48ωρης Απεργίας, μόλις το νομοσχέδιο-λαιμητόμος για την κοινωνική ασφάλιση έρθει στη Βουλή.\nΤο επόμενο διάστημα νέα μέτρα θα προστεθούν στα όσα ήδη έχει πάρει η συγκυβέρνηση ΣΥΡΙΖΑ -ΑΝΕΛ.\nΈρχεται νέο ασφαλιστικό, φόροι, τσάκισμα μισθών, την ίδια ώρα που δίνονται νέα προνόμια στους τραπεζίτες. Οι εκπαιδευτικοί μαζί με τους εργαζόμενους του Ιδιωτικού και του Δημόσιου Τομέα, τους ανέργους, τους αυτοαπασχολούμενους και τους φτωχομεσαίους αγρότες οφείλουμε να ορθώσουμε τείχος ενάντια στις συμφωνίες της κυβέρνησης με την ΕΕ, το ΔΝΤ την ΕΚΤ για την αφαίρεση όσων δικαιωμάτων απέμειναν!\nΜε αφορμή τις επιθέσεις στις Βρυξέλλες, το εργατικό-λαϊκό κίνημα δεν πρέπει να δεχθεί την καταστολή και οποιοδήποτε άλλο μέτρο περιορισμού της λαϊκής πάλης. Γνωρίζουμε καλά ότι τέτοιες ενέργειες χρησιμοποιούνταν πάντοτε ως άλλοθι ώστε να φιμώνονται οι λαοί και να μην αντιδρούν στις επερχόμενες ιμπεριαλιστικές επεμβάσεις και τους πολέμους.\nΣυναδέλφισσες - συνάδελφοι, το τελικό νομοσχέδιο για το ασφαλιστικό έρχεται τις επόμενες μέρες και θα είναι σε ακόμη χειρότερη κατεύθυνση από το αρχικό σχέδιο. Πρέπει να γίνει σαφές ότι οι εργαζόμενοι, οι αυτοαπασχολούμενοι, οι φτωχομεσαίοι αγρότες, γενικότερα κανένα λαϊκό στρώμα δε θα εξαιρεθεί από την αντιασφαλιστική λαίλαπα. Το νομοσχέδιο έρχεται να τσακίσει όσους έχουν ήδη πάρει σύνταξη, όσους θα βγουν τα επόμενα χρόνια, τους νέους εργαζόμενους. Τους εργαζόμενους που η εργοδοσία εκβιάζει με τη μαύρη - ανασφάλιστη εργασία ή την ανεργία, τους εκατοντάδες εργαζόεμνους μετανάστες.\nΗ Κοινωνική Ασφάλιση αφορά τη ζωή μας! Αφορά κατακτήσεις που κέρδισε η εργατική τάξη και τα λαϊκά στρώματα ύστερα από σκληρούς, ταξικούς, ανυποχώρητους αγώνες. Παροχές που επεκτείνονται από τη γέννηση του παιδιού έως τα βαθιά γεράματα, την αξιοπρέπεια έως το τέλος της ζωής του εργαζόμενο Το χτύπημα των ασφαλιστικών δικαιωμάτων, η νέα σφαγή στις συντάξεις είναι ένας ακόμα δρόμος για να εξασφαλίσουν και να πολλαπλασιάσουν την κερδοφορία τους. Μαζί με το ασφαλιστικό και νέοι δυσβάσταχτοι φόροι για όποιον έχει σταθερή δουλειά με δικαιώματα και καλύτερο μισθό από τον κατώτερο.\nΚαμιά συναίνεση στη συνέχιση της σφαγής των δικαιωμάτων μας! Κανένας συμβιβασμός με τη φτώχεια, τη μίζερη ζωή! Τα μέτρα που φέρνουν πρέπει να συναντήσουν τοίχο από τους εργαζόμενους, να απαντήσουν στη νέα προσπάθεια τρομοκράτησης του εργαζόμενου λαού με παλιά και νέα διλήμματα για την ΕΕ, με εκβιασμούς για την πολιτική αστάθεια, σε συνθήκες που κορυφώνεται η εργοδοτική τρομοκρατία σε κάθε κλάδο.\nΟΛΟΙ ΣΤΟΝ ΑΓΩΝΑ! Ο νόμος-λαιμητόμος να μην περάσει στη Βουλή! Όλοι και όλες στο συλλαλητήριο του EKZ την Πέμπτη 31 Μάρτη στις 7:00 το απόγευμα στο Εργατ/κό Κέντρο.\nΕτικέτες ασφαλιστικό, ΕΚΖ, Συλλαλητήριο


Πως θα χάσετε τα κιλά των διακοπών- Ποτέ δεν είναι αργά | IN VITRO\nΑρχική Διατροφή - Άσκηση Πως θα χάσετε τα κιλά των διακοπών- Ποτέ δεν είναι αργά\nΔημοσιεύθηκε 23 Σεπτεμβρίου 2014 07:51\t| Σχόλια κλειστά\nShare on Facebook.Share on Twitter.Share on Google+Pin It!\tΤης Πωλίνας Γιαννιώτη, διαιτολόγου, διατροφολόγου Ακολούθησε τα παρακάτω βήματα και υιοθέτησε τις σωστές διατροφικές συνήθειες που θα γίνουν σύμμαχος σου για ένα υγιές σώμα.: Φρόντισε να τρως μικρά και συχνά γεύματα. Μην ξεχνάς πως ο οργανισμός σου χρειάζεται συνεχώς ενέργεια για να ανταποκριθεί στις λειτουργίες του σωστά. Την ενέργεια που χρειάζεται την παίρνει μέσω της […]\tΤης Πωλίνας Γιαννιώτη, διαιτολόγου, διατροφολόγου\nΑκολούθησε τα παρακάτω βήματα και υιοθέτησε τις σωστές διατροφικές συνήθειες που θα γίνουν σύμμαχος σου για ένα υγιές σώμα.:\nΦρόντισε να τρως μικρά και συχνά γεύματα. Μην ξεχνάς πως ο οργανισμός σου χρειάζεται συνεχώς ενέργεια για να ανταποκριθεί στις λειτουργίες του σωστά. Την ενέργεια που χρειάζεται την παίρνει μέσω της τροφής που εσύ επιλέγεις να του δώσεις. Κάνε σωστές επιλογές με βάση τα χαμηλά λιπαρά και τα θρεπτικά συστατικά που έχει κάθε τρόφιμο. Μην παραλείπεις τα κυρίως γεύματα (πρωινό, μεσημεριανό, βραδινό) και τα ενδιάμεσα αυτών. Το κάθε γεύμα έχει ξεχωριστό ρόλο και σημαντική αξία.\n• Ξεκίνησε τη μέρα σου φτιάχνοντας ο ίδιος ένα ενισχυμένο και υγιεινό πρωινό που θα σου προσφέρει ενέργεια και θρεπτικά συστατικά και θα σε βοηθήσει να μην ενδώσεις σε κάποιο έτοιμο αρτοσκεύασμα με αυξημένες λιπαρές ουσίες.\n• Κατά τη διάρκεια των γιορτών μεταξύ άλλων το κρέας είχε την τιμητική του. Προσπάθησε για λίγες μέρες να αποτοξινώσεις τον οργανισμό σου και επέλεξε για το μεσημεριανό σου γεύμα όσπρια, λαδερά και σούπες. Συνόδευε πάντα το φαγητό σου με σαλάτα και περιόρισε τις σάλτσες, τα τηγανιτά και την αυξημένη κατανάλωση ψωμιού.\n• Βγάλε τα γλυκά για 2 εβδομάδες από το μενού σου και αντικατέστησέ τα με πλούσιες σε θρεπτικά συστατικά φρουτοσαλάτες. Ενίσχυσε τη γεύση τους με σως γιαουρτιού με χαμηλά λιπαρά και ανάλατους ξηρούς καρπούς.\n• Ξεκίνησε μια φυσική δραστηριότητα ή εκμεταλλεύσου τις προσφορές στα γυμναστήρια. Το ποδήλατο, το περπάτημα, το τζόκιν στο κοντινό γήπεδο ή εκμάθηση του αγαπημένου σου χορού, θα σου προσφέρουν ευεξία, ζωντάνια, θα σε αναζωογονήσουν αποβάλλοντας τις τοξίνες και θα σε βοηθήσουν σε συνδυασμό με τις διατροφικές σου επιλογές να χάσεις τα περιττά κιλά.\nΜην αφήνεις τις μέρες να περνούν, εκμεταλλεύσου τις και χάρισε στον εαυτό σου ένα ιδανικό σωματικό βάρος, ασπίδα για την σωματική και ψυχική σου υγεία.\nΠοια είναι η σωστή διατροφή για τα παιδιά στο σχολείο;\nΟ γάμος είναι πάντα ευτυχία; Δείτε ένα βίντεο που μαρτυρά το αντίθετο\nΕτικέτες: δίαιτα, διατροφή, διατροφολόγος, καλοκαίρι, κιλά, κιλά διακοπών, Σεπτέμβριος\tIN VITRO ΤΑ ΝΕΑ ΤΗΣ ΥΓΕΙΑΣ


Παρουσιάστηκε ο Μαντσίνι! - Sportsking.gr\nΠαρουσιάστηκε ο Μαντσίνι!\nΣτους εκπροσώπους των ΜΜΕ παρουσιάστηκε ο νέος τεχνικός της Ίντερ, Ρομπέρτο Μαντσίνι, από τους ανθρώπους του συλλόγου.\n15.11.2014 | 22:02\nΑπό την Παρασκευή (14/11) είχε γίνει γνωστό πως οι άνθρωποι της Ίντερ τα είχαν βρει σε όλα με τον Ρομπέρτο Μαντσίνι, προκειμένου να αναλάβει την τεχνική ηγεσία του συλλόγου, μετά την απομάκρυνση του Βάλτερ Ματσάρι.\nΟ Ιταλός τεχνικός, ο οποίος είχε περάσει και πιο παλιά (2004-2008) από τους “νερατζούρι” υπέγραψε συμβόλαιο 2,5 ετών μαζί τους, με αποτέλεσμα το Σάββατο (15/11) να παρουσιαστεί με κάθε επισημότητα στους εκπροσώπους των ΜΜΕ.\n“Πίστευα πως θα επέστρεφα ποτέ, αλλά νομίζω πως μπορούμε να γράψουμε μία ωραία ιστορία. Πιστεύω σε αυτό το πρότζεκτ. Από εμάς εξαρτάται να βρούμε και πάλι την σπίθα, να φέρουμε τους φιλάθλους μας πίσω στο γήπεδο. Είμαι πολύ χαρούμενος που είμαι εδώ. Και αφού επέστρεψα πάει να πει πως έκανα κάτι σωστά όπου άλλου πήγα και αυτό σημαίνει κάτι”, ήταν η αρχική τοποθέτηση του Μαντσίνι.\nΣτην συνέχεια ο Ιταλός ρωτήθηκε για τις διαφορές που υπάρχουν ανάμεσα στο τώρα και όταν ήταν και πάλι προπονητής στους Μιλανέζους από το 2004 ως το 2008.\n“Είναι δύσκολο να κάνεις συγκρίσεις. Είναι ωραίο να επιστρέφεις σε μία δύσκολη φάση, καθώς είναι πολύ σημαντικό σε αυτή την δουλειά. Πιστεύω στα σχέδια του συλλόγου. Μπορούμε να πετύχουμε πολλά πράγματα”.\nΟ Μαντσίνι μίλησε και για το πέρασμά του από το αγγλικό πρωτάθλημα όντας τεχνικός της Μάντσεστερ Σίτι, αλλά και από το τουρκικό με τη Γαλατασαράι.\n“Δουλεύοντας στο εξωτερικό με βοήθησε πάρα πολύ. Μαθαίνεις διαφορετικά στυλ παιχνιδιού. Τα τελευταία έξι χρόνια ήταν υπέροχα για εμένα. Τόσο στην Αγγλία όσο και στην Τουρκία πέρασα εκπληκτικά. Πλέον είμαι στην Ιταλία με την Ίντερ κα είναι πολύ χαρούμενος γι’ αυτό”.


Παναθηναϊκός: Το παραμύθι θα έχει και δράκους αλλά ξαναπαίρνουμε τις Κυριακές μας - 3pointmagazine\nΤου Μιχάλη Κωνσταντόπουλου (δημοσιογράφος στην Εφημερίδα των Συντακτών)\nΈνα όμορφο ποδοσφαιρικό παραμύθι έχει ξεκινήσει ο φετινός Παναθηναϊκός και αυτό που περιμένουμε με ενδιαφέρον να δούμε είναι πότε θα έχει δράκο και ποια θα είναι η κατάληξη του. Ήδη πάντως οι φίλοι του Παναθηναϊκού έχουμε πάρει πίσω της Κυριακές μας και περιμένουμε να δούμε τα πιτσιρίκια με το τριφύλλι να παίζουν ελκυστικό ποδόσφαιρο σε κάθε γήπεδο αδιαφορώντας για το κακόγουστο σίριαλ με τις διοικητικές εξελίξεις. Μία εξέλιξη που αποτελεί «ανάσα» για όλη τη φίλαθλη Ελλάδα.\nΠρώτη αγωνιστική και ο Παναθηναϊκός παίζει στα πηγάδια με την Ξάνθη. Μία ομάδα που τον κέρδισε δύο φορές την περσινή αγωνιστική περίοδο και αποτελούσε πάντα πολύ δύσκολο αντίπαλο για το τριφύλλι ακόμα και τις «καλές εποχές». Τα πιτσιρίκια ξεκινάνε να στέκονται στο γήπεδο αξιοπρεπώς και στο 69ο λεπτό με σουτ-βολίδα μας συστήνεται ο Γιάννης Μπουζούκης. Που για όσους τον ήξεραν από τις ακαδημίες δεν προκάλεσε εντύπωση, όμως ήταν κάτι νέο για το υπόλοιπο φίλαθλο κοινό. Ο Γιώργος Δώνης είναι σαφώς ευχαριστημένος αλλά συνεχίζει να κρατάει χαμηλούς τόνους έχοντας μάλιστα ακόμα περισσότερες απαιτήσεις από την ομάδα του.\nΤη δεύτερη αγωνιστική με τη Λαμία είχα την τύχη να είμαι στο ΟΑΚΑ για να δω την ομάδα από κοντά. Πολύς κόσμος βρέθηκε στο γήπεδο (και περιμέναμε σε μεγάλες ουρές στα εκδοτήρια) καθώς αυτό το σύνολο βγάζει υγεία και κάνει τον κόσμο να κοιτάξει πέρα από τις διοικητικές εξελίξεις που προκαλούν…αναγόυλα και θυμίζουν ώρες-ώρες τον περιβόητο Τσάκα. Σκόρερ ξανά ο Μπουζούκης ύστερα από ασίστ του Χατζηγιοβάνη. Ο 21 ετών εξτρέμ είχε κάποια εμπειρία σε σχέση με τους υπόλοιπους φίλους του από τις πράσινες ακαδημίες αλλά δεν είχε καταφέρει να φανεί όσο προσπαθούσε πέρυσι. Πλέον όμως δείχνει να έχει ωριμάσει κι αν δουλέψει σωστά μπορεί επίσης να αποτελέσει ένα νέο σταρ των πρασίνων που θα αγαπηθεί γιατί είναι δικό τους παιδί. Μετά έρχεται η ισοφάριση σε 1-1 και πάλι ακούγονται οι πρώτες γκρίνιες. Στο δεύτερο ημίχρονο όμως μπαίνει μέσα ο Καμπετσής που εντυπωσίαζε τόσα χρόνια στα πρωταθλήματα νέων και είχε φτάσει μέχρι τη Ντορτμουντ. Από τα πρώτα του πατήματα δείχνει ότι έχει τεχνική και ξέρει τη θέση του φορ. Το 2-1 είναι θέμα χρόνου και έρχεται μετά από ασίστ της χρυσής αλλαγής στον γεννημένο το 2000 (!) Εμμανουηλίδη που έφτασε πολύ κοντά στο γκολ και με την Ξάνθη. Όμως το κερασάκι στην τούρτα δεν ήταν αυτό. Λίγο πριν το τέλος ο Χατζηγιοβάνης κερδίζει πέναλτι και θέλει πάρα πολύ να το εκτελέσει για να σκοράρει το πρώτο του γκολ στη Superleague. Ο Δώνης δίνει εντολή να το εκτελέσει ο πιο έμπειρος Κουρμπέλης που ευστοχεί με τα πιτσιρίκια και τους πιο έμπειρους να πανηγυρίζουν τρελά δείχνοντας πόσο ΟΜΑΔΑ έχουν γίνει σε σύντομο χρονικό διάστημα.\nΤο κοντέρ έχει μηδενίσει και ο Παναθηναϊκός δεν είναι πια στο μείον, ούτε υποψήφιος για υποβιβασμό όπως έλεγαν κάποιοι στην αρχή της σεζόν. Και ο Δώνης κρατάει την πειθαρχία στους παίκτες του που μόλις έδωσαν…Πανελλήνιες παραμένοντας πάντα αυστηρός δάσκαλος και υπενθυμίζοντας ποια φανέλα φοράνε.\nΣτη Λάρισα το δίδυμο Μπουζούκη και Χατζηγιοβάνη συνεχίζει να πρωταγωνιστεί, ενώ αυτή τη φορά έρχεται σαν κρυφός φορ ο δεξιός μπακ Γιόχανσον να βάλει δυο γκολάρες και να δώσει τη νίκη με 3-1. Οι άσοι στο μανίκι που βγάζει αυτός ο Παναθηναϊκός δείχνουν να μην τελειώνουν ποτέ με την ομάδα να σκοράρει με κάθε παίκτη και τρόπο και να το πανηγυρίζει όπως τα μικρά παιδιά. Εδώ ήρθε και το πρώτο γκολ του Χατζηγιοβάνη που αυτή τη φορά εκτέλεσε το πέναλτι. Σκοράροντας σχεδόν ξέσπασε και κλάματα και ευχαρίστησε τον προπονητή του σε μία τουλάχιστον συγκινητική εικόνα. Δεν γίνεται να μην αναφερθούμε επίσης στους νεαρούς στόπερ Μαυρομμάτη και Πούγγουρα, το γιο του κόουτς Χρήστο Δώνη, τον πολλά υποσχόμενο Χατζηθεοδωρίδη και τον Πασχάλη Στάικο που έχει παίξει στην εθνική ελπίδων. Όλοι τους βάζουν τις πινελιές τους, ρίχνουν τρέξιμο στο γήπεδο και έχουν βάλει το λιθαράκι τους στα μέχρι τώρα αποτελέσματα.\nΟ Παναθηναϊκός είναι από τις ομάδες με τους λιγότερους ξένους στο πρωτάθλημα, κατεβάζει ενδεκάδα με μέσο όρο ηλικίας τα 23,5 χρόνια, ενώ η τετράδα-φωτιά που έχει φτιάξει μπροστά με Χατζηγιοβάνη, Μπουζούκη, Χατζηθεοδωρίδη και Καμπετσή έχει ως μέσο όρο ηλικίας τα 20,5 έτη ! Κάποιος θα έλεγε ότι η μοίρα έπαιξε ένα περίεργο παιχνίδι και αντί οι οπαδοί να πάρουν στο κυνήγι τη διοίκηση για το -6 και την απαγόρευση μεταγραφών που μπορούσε να οδηγήσει την ομάδα σε μαρασμό, περπατάνε με ψηλά το κεφάλι και ετοιμάζονται να γεμίσουν το ΟΑΚΑ στα ντέρμπι που έρχονται.\nΜετά το 3 στα 3 κανείς δεν μπορούσε να υποτιμήσει πια αυτή την ομάδα και κόντρα στο Λεβαδειακό στις 23 Σεπτεμβρίου μπήκε μέσα πρώτη φορά ως φαβορί. Φυσικά και δεν χάλασε το πάρτι των περίπου 13.000 οπαδών του και κέρδισε με 3-0 με την παραπάνω τετράδα συν το Γιόχανσον να κάνει ξανά πράματα και θάματα.\nΟι τίτλοι των μέσων αποθεωτικοί μιλάνε για «μπέμπηδες», «τρένο», «4Χ4», «φίνα πιτσιρίκια», «μωρά στη φωτιά» και άλλα διάφορα. Δειλά-δειλά ακούγεται ο στόχος «Ευρώπη» εάν αρθούν οι τιμωρίες και οι περιορισμοί και υπάρξει κάποια λύση στη διοικητικοί φαρσοκομωδία. Παράλληλα προστίθεται ο Φεντερίκο Μακέντα που κάποτε αποτελούσε κι αυτός παιδί-θαύμα του ιταλικού ποδοσφαίρου και είχε φτάσει μέχρι τη Μάντσεστερ Γιουνάιτεντ. Μάλιστα, δείχνει ενθουσιασμένος με το προτζεκτ και θέλει να μοιραστεί την εμπειρία του στα πιτσιρίκια. Το ΟΑΚΑ ετοιμάζεται να υποδεχθεί ξένους σκάουτερ για τη next generation του Παναθηναϊκού που όμως τα μυαλά της δεν πρέπει να πάρουν αέρα κάτι που λογικά δεν θα επιτρέψει και η πατρική φιγούρα του Δώνη. Γιατί το φυτώριο του Παναθηναϊκού είχε αναδείξει και τους εξαιρετικά ταλαντούχους Νίνη και Μαυρία που δυστυχώς δεν εξελίχθηκαν όπως θα έπρεπε.\nΗ νίκη (2-1) με τον ΠΑΣ Γιάννενα ήρθε πιο δύσκολα από τις υπόλοιπες και με ανατροπή, όμως έδειξε ότι αυτή η ομάδα χτίζει και χαρακτήρα. Τα παιδιά μεγαλώνουν πολύ γρήγορα. Το ψαράκι του Χατζηγιοβάνη θύμισε Καραγκούνη με Άρσεναλ και το τελείωμα του Μακέντα στο 2-1…Βαζέχα. Η κατοχή προσέγγιζε το 70% και θύμιζε αγγλική ομάδα, ενώ η παραγωγή φάσεων ήταν συνεχής. Μόνο στο τέλος βγήκε κάποια κούραση με το Δώνη να το επισημαίνει παραμένοντας στοχοπροσηλωμένος. Πρόκειται για το καλύτερο ξεκίνημα του Παναθηναϊκού από τη σεζόν 2006-2007 που ξεκίνησε η Superleague με ανάλογη πορεία μόνο τη χρονιά του νταμπλ 2009-10.\nΚαι τώρα ; Κάποια στιγμή θα έρθουν και τα στραβά αποτελέσματα για τον Παναθηναϊκό που ήδη έχει κάνει μία μικρή υπέρβαση. Εκτός έδρας,ντέρμπι, αγώνες Κυπέλλου φαντάζουν βουνό αλλά κανείς δεν ξέρει που πραγματικά μπορεί να φτάσει αυτή η ομάδα. Ο κόσμος πρέπει να τη στηρίξει και να δώσει σε αυτά τα ταλαντούχα παιδιά ευκαιρίες απλόχερα. Εξάλλου ο μεγαλύτερος κίνδυνος είναι οι διοικητικές παλινωδίες και όχι κάποιο σκληρό ποδοσφαιρικό μάθημα που θα πάρουν αργά ή γρήγορα τα πράσινα πιτσιρίκια.


Ανεξάρτητη Επικοινωνία Δασκάλων & Νηπιαγωγών Σάμου: Φούρνοι Κορσεών: Πιστοποίηση θανάτου από… μαία!\nΧωρίς αγροτικό γιατρό έχουν μείνει εδώ και δεκαπέντε μέρες οι κάτοικοι των Φούρνων Κορσεών και της ακριτικής Θύμαινας, με αποτέλεσμα στο νησιωτικό αυτό σύμπλεγμα να κινδυνεύει κάθε μέρα η ζωή τους.\nΣε πρόσφατο περιστατικό θανάτου 80χρονου από φυσικά αίτια, ελλείψει γιατρού, η μαία που..\nυπηρετεί στο αγροτικό ιατρείο των Φούρνων αναγκάστηκε εκ των πραγμάτων να πιστοποιήσει τον θάνατό του, επικοινωνώντας τηλεφωνικά με τους γιατρούς του Νοσοκομείου Ικαρίας οι οποίοι και της υποδείκνυαν ποια στοιχεία να ελέγξει!\nΘα μπορούσε το συμβάν να ήταν σκηνή από ταινία γκροτέσκο, εάν δεν ήταν αληθινό γεγονός που υπογραμμίζει τη δεινή κατάσταση στην οποία έχουν περιέλθει οι κάτοικοι των Φούρνων, μετά τη λήξη της θητείας του αγροτικού γιατρού.\nΟ δήμαρχος Φούρνων Γιάννης Μαρούσης μιλά για τοποθέτηση δεύτερης ιατρού από τον Μάιο του 2015 στο νησί, η οποία αποδέχθηκε τη θέση, μετέβη στο νησί αλλά δεν ασκεί τα καθήκοντά της.\n«Με τη λήξη της θητείας του γιατρού, δεν υπήρχε κανείς να ανοίγει το ιατρείο, να συνταγογραφεί ή να εξετάζει τους ασθενείς. Ηλικιωμένοι κάτοικοι αλλά και μικρά παιδιά χρειάστηκε συχνά να μεταβούν με το καραβάκι στο νοσοκομείο της Ικαρίας ή και της Σάμου, προκειμένου να τύχουν ιατρικής περίθαλψης» σημειώνει ο δήμαρχος, εκφράζοντας την αγανάκτηση των κατοίκων για αυτή την «εγκατάλειψή» τους από την πολιτεία, όπως τη βιώνουν.\n«Η μόνη που στάθηκε στο πλευρό των Φουρνιωτών ήταν η Περιφερειάρχης Β. Αιγαίου, η οποία ζήτησε με επιστολή της επίλυση του προβλήματος από τον υπουργό Υγείας κ. Ανδρέα Ξανθό» δηλώνει με θλίψη ο δήμαρχος, ο οποίος και έχει προγραμματίσει μετάβασή του στην Αθήνα και στη ΔΥΠΕ Β. Αιγαίου όπως και στο Υπουργείο Υγείας για να εκθέσει την κατάσταση και να διεκδικήσει άμεση επίλυση.\nΜετά από τόσες μέρες που έμειναν οι κάτοικοι των Φούρνων χωρίς ιατρική περίθαλψη, μόλις χθες γιατρός από το Κέντρο Υγείας Καρλοβάσου Σάμου μετέβη στο νησί και υπηρετεί προσωρινά στο αγροτικό ιατρείο, για διάστημα όμως που δεν θα ξεπερνά το δεκαήμερο. Με ανακοίνωσή του, ο Σύλλογος Εργαζομένων του Νοσοκομείου Ικαρίας, επισημαίνει πως «δεν πέφτουμε στην παγίδα να φαγωθούμε μεταξύ μας για το ποιος θα φορτωθεί τις ελλείψεις. Για τα όποια κενά στους Φούρνους δεν ευθύνεται το Νοσοκομείο Ικαρίας. Ζητάμε να αναδειχθεί το πρόβλημα και να δρομολογηθούν οριστικές λύσεις, όπως η κάλυψη των κενών θέσεων με μόνιμες προσλήψεις γιατρών και νοσηλευτικού προσωπικού».\nAναρτήθηκε από Ανεξάρτητη Επικοινωνία Σάμου στις 11:43 π.μ.


Καλές Γιορτές! – Έγκλημα και Τιμωρία/Crime and Punishment/Crime et Châtiment/Delitto e castigo/Преступление и наказание\nΔημοσιεύτηκε την 22/12/2007 27/05/2008\nΤο «Έγκλημα και Τιμωρία» θα είναι πάλι μαζί σας με τον καινούριο χρόνο και θα προσπαθήσει να σας παρουσιάζει δύο κείμενα την εβδομάδα. ΚΑΛΕΣ ΓΙΟΡΤΕΣ!\nΚατηγορίες 01.ΑΡΘΡΑ ΝΙΝΑΣ ΚΟΥΛΕΤΑΚΗ,19.ΣΑΚΟΣ ΜΕ ΚΟΚΚΑΛΑ9 Σχόλια\n9 σκέψεις σχετικά με το “Καλές Γιορτές!”\n22/12/2007 στο 00:14\nΑυτό περί δύο κειμένων τη βδομάδα , πολύ θα μας υποχρεώσετε αν το πραγματοποιήσετε! 😛\n22/12/2007 στο 02:24\nΚαλες γιορτες να εχουμε και καλα να περασουμε!!!!\n22/12/2007 στο 08:23\nΚαλές γιορτές σε όλους! Καλά Χριστούγεννα, καλή χρονιά και το 2008 να είναι ακόμα πιο δημιουργικό, πιο υγιές, πιο όμορφο, πιο χαρούμενο και να μπορέσουμε να κάνουμε ότι δεν κάναμε φέτος!\nΑναμένουμε απ’ το νέο χρόνο κι ελπίζουμε ότι όντως τα post θα είναι 2 τη βδομάδα! 🙂\n22/12/2007 στο 16:13\nΔύο κείμενα τη βδομάδα; Θα μας κακομάθετε!\n23/12/2007 στο 01:19\nTα ίδια εύχομαι κι εγώ κι επι πλέον να αυξηθούν τα εγκλήματα και δη τα αποτρόπαια, να αυξηθουν οι ξηρασίες , οι τυφώνες , τα τσουνάμια, να μη μείνει κομματάκι παγετώνα ούτε για φραπέ, να αυξηθει η μέση θερμοκρασία κατά 20 βαθμούς, και να μειωθεί η κατώτατη κατα 50.\nΚαι αν είναι δυνατόν – καλέ μου θεούλη – κάνε να γίνει φέτος\nεκείνο το γ…. το πυρηνικό ολοκαύτωμα που το περιμένουμε μισον αιώνα τώρα , να γίνουν όλα κολυμπιθρόξυλο να ηρεμίσει το σύμπαν\nαπο τούτο τον κωλοπλανήτη!\nΕυτυχισμένο το 1453. σειρα 006 και όλοι οι αριθμοί απο το 1 εως το 2.\n23/12/2007 στο 14:11\nKαλές γιορτές σε όλους. Δηλαδή θα χάνουμε 2 φορές την εβδομάδα τον ύπνο μας?\n23/12/2007 στο 23:10\nΚαλές γιορτές σε όλους και φυσικά θα περιμένουμε με ανυπομονησία τις νεώτερες δημοσιεύσεις σας! Του χρόνου όμως; Εγώ με το που μπήκα περίμενα να διαβάσω κάποια νεώτερη περίπτωση! Ένιγουει, θα κάνω υπομονή πίνοντας μπλάντυ μέρι!!! 😛\nΑ! Επιπροσθέτως η νέα χρονιά να σας βρει περισσότερο δημιουργικούς! 😀\n27/12/2007 στο 12:54\nΕυχές μέσα από την καρδιά μου για όλους σας!\nΘα το προσπαθήσουμε, για τα δυο κείμενα την εβδομάδα εννοώ, και ελπίζω να τα καταφέρουμε!\n02/01/2008 στο 12:15\nΌμορφη Χρονιά, ορθάνοιχτη σ’ όσους μας ανάβουν τα αίματα!\nΠροηγούμενο Προηγούμενο άρθρο: Η δολοφονία του βασιλιά Γεωργίου Α’ – III\nΕπόμενο Επόμενο άρθρο: Μέθοδοι εκτέλεσης: 6. Τυφεκισμός


H Nicki Minaj πέρασε και τον Micheal Jackson!\nMusic | 19 Νοεμβρίου 2018\nH Nicki Minaj γράφει ιστορία περνώντας το ρεκόρ του Michael Jackson για τα περισσότερα τραγούδια στο Billboard Hot 100.\nΗ αυτοαποκαλούμενη ‘βασίλισσα της rap’, γράφει ιστορία περνώντας το ρεκόρ του Michael Jackson για τα περισσότερα τραγούδια στο Billboard Hot 100. Σύμφωνα με το Yahoo! η rapper πέτυχε το 51ο Billboard Hot 100 τραγούδι, με το «Anaconda» να βρίσκεται στην 19η θέση την εβδομάδα που μας πέρασε. Ο Michael Jackson έχει 50 τραγούδια, με πρώτο το «Got to Be There» του 1971 και τελευταία τα «Slave to the Rhythm» και «Love Never Felt So Good» από το album του «Xscape».\nΑναρωτιέστε πως η Minaj πέτυχε αυτό το ρεκόρ σε τόσο μικρό διάστημα; Η εξήγηση είναι ότι το Billboard τώρα μετράει και τραγούδια στα οποία ο καλλιτέχνης συμμετείχε ως guest, ενώ παλαιότερα μετρούσαν μόνο τα τραγούδια του κάθε καλλιτέχνη.\nΠαρόλα αυτά η Νicki μοιράστηκε τη χαρά της με τους θαυμαστές της μέσω twitter. Συγκεκριμένα έγραψε : «Σήμερα γράψαμε ιστορία».\nΗ rapper θα τραγουδήσει live το νέο της single στα φετινά βραβεία VMA στις 24 Αυγούστου. «Δεν ήξερα καν ότι είχα τον ίδιο αριθμό τραγουδιών στο Billboard με τον Michael Jackson. Τώρα με το Anacoda έχω 51 και είμαι μαζί με τον Rod Stewart. Ο Θεός να σας έχει καλά, σας ευχαριστώ».\nΗ Minaj έχει επίσης το ρεκόρ για τα περισσότερα τραγούδια στο Hot 100 ανάμεσα σε γυναίκες rapper, με δεύτερη τη Missy Elliott (31), και βρίσκεται στην έβδομη θέση μαζί με τον Eminem ανάμεσα σε όλους τους rapper. Μπορεί σύντομα να αποκτήσει και δεύτερο top 10 ρεκόρ, αφού η συνεργασία της «Bang Bang» με τις Jessie J και Ariana Grande βρίσκεται στο Νο. 9.


Ελάτε να σας πω τι θα γραφτεί το Σάββατο το βράδυ… (pics) – PeristeriNews.gr\nΑρχική » Blog » Άρθρα » Ελάτε να σας πω τι θα γραφτεί το Σάββατο το βράδυ… (pics)\nΕλάτε να σας πω τι θα γραφτεί το Σάββατο το βράδυ… (pics)\nΕίχαμε σημειώσει εδώ και αρκετό καιρό ότι το πρόγραμμα του Ατρόμητου είναι μεν ευνοϊκό, αλλά ταυτόχρονα δεν του άφηνε κανένα περιθώριο για γκέλα. Για φανταστείτε σε αυτό το εύκολο πρόγραμμα να είχε πολλές απώλειες βαθμών και να έμπαινε τώρα στο σερί των τριών διεκδικητών του τίτλου με χαμηλότερη συγκομιδή από αυτή που έχει τώρα;\nΉδη, η Ξάνθη, που κατάφερε καθαρά – έστω και με φουλ άμυνα – να πάρει βαθμό στο Περιστέρι είναι μόλις στο -5 ενώ ο Άρης που λόγω brand name και ποιότητας παικτών θεωρείται ένας άμεσος διεκδικητής της πεντάδας είναι στο -8. Είναι, βέβαια, πολύ νωρίς να μιλάμε για διαφορές από τώρα, αλλά το δεδομένο είναι ότι όχι μόνο βάσει εμφάνισης και παρουσίας, αλλά και βάσει χαρακτήρα ομάδας ο Ατρόμητος έχει δείξει… μέταλλο.\nΔεν μπορώ για παράδειγμα να φανταστώ ότι ο Ατρόμητος θα πάει σε κεκλεισμένων των θυρών ΟΑΚΑ κόντρα στην ΑΕΚ και να φάει τέσσερα «σβηστά». Δεν μπορώ να φανταστώ ότι ο Νταμίρ Κάναντι θα πάει να παίξει τη ζώνη άμυνάς του σε εκτός έδρας ματς, στο κέντρο του γηπέδου, κάνοντας ουσιαστικά τη χάρη στους μεσοεπιθετικούς της «Ένωσης», ούτε φυσικά ότι ο προπονητής οποιασδήποτε ομάδας, έχοντας ως αντίπαλο αυτό τον Ατρόμητο θα αφήσει εκτός παίκτες για λόγους ξεκούρασης.\nΚαι επειδή όπως είπα στο ματς με την Ξάνθη, εκείνος ο Ατρόμητος πραγματικά δεν άξιζε τίποτα παραπάνω πέρα από τον βαθμό της ισοπαλίας, ο Ατρόμητος της Νέας Σμύρνης άξιζε τη νίκη και τίποτα άλλο. Ναι, ο βαθμός ήρθε στο 94’+ αλλά καθαρά αγωνιστικά, τόσο ο Κάναντι, όσο και οι παίκτες του αδίκησαν τον εαυτό τους. Το πρώτο μισάωρο του αγώνα, ήταν το πρώτο μισάωρο στη σεζόν που ο Ατρόμητος κλήθηκε να παίξει χωρίς τον Μάντσον. Καθόλου τυχαίο, λοιπόν, που η απόσταση ανάμεσα στην άμυνα και στο κέντρο ήταν τεράστια, με αποτέλεσμα βάσει ενστίκτου και μόνο πότε ο Ρισβάνης κυρίως και πότε ο Χατζηισαΐας να αφήνουν τη θέση τους παίζοντας πιο ψηλά ώστε να καλύψουν αυτό το κενό.\nΟ Πανιώνιος έχει κάνει στο ματς τρεις φάσεις εκ των οποίων οι δύο κατέληξαν στα δίχτυα.\nΑυτή είναι η χαμένη ευκαιρία του Μασούρα στο 15’. Ο Σπιριντόνοβιτς χωρίς ασφυκτικό μαρκάρισμα στην καρδιά της μεσαίας γραμμής, ο Χατζηισαΐας είναι πάνω στον Ντουρμισάι και ο Γιαννούλης έχει χάσει τον Μασούρα.\nΣτο γκολ του Κόρμπου στο 30’, πάλι παίκτης του Πανιωνίου είναι μόνος του, ο Ρισβάνης έχει ανέβει για να καλύψει το μεσοαμυντικό κομμάτι και ο Ντουρμισάι που έχει το ασφυκτικό μαρκάρισμα του Χατζηισαΐα έκανε την πάσα για τον Κόρμπο που έχει προλάβει στο… σπριντ τον Σάκιτς.\nΚαι αυτό είναι το δεύτερο γκολ, εκεί που έχει χαθεί η συγκέντρωση λόγω της πολύ μεγάλης χαμένης ευκαιρίας του Κουλούρη περίπου 10 δευτερόλεπτα νωρίτερα. Ο Μασούρας που απέδειξε ότι μπορεί να παίξει άψογα αυτό το παιχνίδι του κρυφού φορ, έχει χαθεί αυτή τη φορά από το δεξί μπακ ενώ δεν παίζεται σωστά και το οφσάιντ. Παράλληλα, και τη στιγμή που γίνεται η πάσα από τον Κεϊτά, κανείς δεν πιέζει ουσιαστικά τον παίκτη του Πανιώνιου.\nΤο καλό διάστημα των γηπεδούχων ήταν μέχρι το 30’. Από τότε ο Ατρόμητος, είχε δύο δοκάρια, μία ευκαιρία που ήταν ακόμα καλύτερη από δοκάρι και μία μισοτελειωμένη του Κουλούρη, που δεν μπόρεσε να τελειώσει τη φάση μετά το κοντρόλ με το στήθος και ένα απίστευτο σόλο του Ουγκράι. Όλα αυτά σε εκτός έδρας ματς.\nΈμεινε με τον βαθμό, κάτι που για παράδειγμα μπορούσε να πάθει και ο Ολυμπιακός αν δεν δινόταν αυτό ως οφσάιντ.\nΤέτοια υπόδειξη δεν πρόκειται ποτέ σε παιχνίδι του Ατρόμητου. Μάλιστα, μερικοί φρόντισαν να τον περάσουν ως ευνοημένο τον Ατρόμητο, σε παιχνίδι (με τον Αστέρα) που δεν του δόθηκε πέναλτι και δεν δίνεται καθαρό οφσάιντ σε ευκαιρία του Αστέρα. Ναι, μετά τα όσα έχουν γίνει την περσινή σεζόν, που οι Περιστεριώτες δέχθηκαν τις περισσότερες αλλοιώσεις αποτελεσμάτων εναντίον τους (ΑΕΛ εκτός, ΠΑΟΚ εκτός-εντός, Λαμία εκτός, ΑΕΚ εντός, Πανιώνιο εκτός), με τιμωρίες διαιτητών, κάποιοι τολμούν να τους χαρακτηρίζουν και ευνοημένους.\nΚαι πάμε τώρα και στο ματς του Σαββάτου, παρά το γεγονός ότι μεσολαβεί το πολύ σημαντικό με τον Ηρακλή, που σε περίπτωση νίκης, λίγοι θα σου πουν «μπράβο», περισσότεροι θα σε περιμένουν στη γωνία, αφού ο Ατρόμητος θα έχει αποκλειστεί από τη συνέχεια του θεσμού. Σε αυτό το ματς, λοιπόν, ο Ατρόμητος θα κληθεί να αποδείξει ότι δεν είναι ελέφαντας. Το «ευαγγέλιο» κυρίως από πλευράς ΑΕΚ και Ολυμπιακού λόγω της κόντρας που έχουν με τον ΠΑΟΚ, λέει ότι ο Ατρόμητος υπέστη πέρσι 4/4 ήττες και για να μην τα πολυλογούμε είναι «παράρτημα». Δεν λέει κανείς όμως (γιατί δεν βολεύει) ότι 3/4 ήταν ματς διαιτητικά αλλοιωμένα.\nΣτο πρώτο της Τούμπας και με το σκορ στο 0-1, δίνεται ανύπαρκτο οφσάιντ στον Ντιγκινί που πάει για το 0-2 και το 1-1 γίνεται με ΑΝΥΠΑΡΚΤΟ πέναλτι! Πολύ γενναία η προσπάθεια των ρεπόρτερ του ΠΑΟΚ να μιλήσουν για καθαρό πέναλτι, αλλά οκ, ο καθένας έχει τη ματιά του.\nΣτο δεύτερο του Κυπέλλου ο Πέλκας σκοράρει από θέση δύο μέτρων οφσάιντ και στο τελευταίο χρονικά ματς του Περιστερίου για το πρωτάθλημα, το ματς ξεκινάει με ανατροπή του Μαλεζά στον Μπρούνο. Φάση-καρμπόν με αυτή της ΑΕΚ φέτος στην Τρίπολη.\nΌ,τι και να γίνει, αυτά που θα ειπωθούν μετά το ματς είναι γνωστά.\n– Σε περίπτωση ήττας (χωρίς να έχει σημασία με ποιον τρόπο θα προκύψει αυτή, όπως αποδεικνύεται από τα περσινά), ο Ατρόμητος άνοιξε τα πόδια του. Δεν έχει σημασία, αν ο ΠΑΟΚ έχει νικήσει τους πάντες, με κάθε πιθανό ή απίθανο, πειστικό ή μη πειστικό τρόπο, ο Ατρόμητος θα έχει ανοίξει τα πόδια του.\n– Σε περίπτωση ισοπαλίας, τότε οι δύο ομάδες τα μοιράσανε, ώστε και ο ΠΑΟΚ να έχει μία απώλεια.\n– Σε περίπτωση νίκης, απλά έτυχε και «έσπασε» ο διάολος το ποδάρι του.\nΑπό την πλευρά τους, Νταμίρ Κάναντι και παίκτες μπαίνουν σε μια διαφορετική φάση λόγω αυτών των τριών παιχνιδιών, που όπως είπε και ο Ρισβάνης μιλώντας στην ΕΡΑ ΣΠΟΡ, αυτοί που έχουν το άγχος είναι οι άλλοι και όχι οι ίδιοι.\nΥ.Γ. Σε σχέση με το περσινό πρωτάθλημα και τα ίδια ματς που έχει δώσει, ο Ατρόμητος βρίσκεται αυτή τη στιγμή στο +2. Εν αναμονή των ντέρμπι.\nΥ.Γ. 2: Εν αναμονή να μάθουμε αν θα υπάρξει και ξένος ρέφερι στα τρία αυτά ματς. Απίθανο να συμβεί και στα τρία, παρά τη βαθμολογική κατάσταση.\nΥ.Γ. 3: Πέρσι ο Ατρόμητος βγήκε πρώτος και με διαφορά στα δοκάρια (16 έναντι 13 της ΑΕΚ). Φέτος είναι 4ος με 4.\nΥ.Γ. 4: Για το θέμα Κουλούρη. Κακώς κάκιστα δεν κλήθηκε την ώρα που έπρεπε για το «σας γ…» μετά το γκολ κόντρα στον Αστέρα. Βέβαια, απαραίτητη λεπτομέρεια. Όπως ο ΠΑΟΚ είχε ζητήσει αναβολή στην υπόθεση για να παίξει ο Πασχαλάκης κόντρα στην ΑΕΚ, αυτό θα έκανε και ο Ατρόμητος και ο παίκτης θα έπαιζε με τον Πανιώνιο. Δεύτερον, δεν έχει καμία σχέση αυτό το περιστατικό με τα αντίστοιχα των Πασχαλάκη, Φορτούνη. Ο Κουλούρης είχε ένα ξέσπασμα πάνω στο γκολ που πέτυχε στο 89’. Δεν απευθύνθηκε σε κανέναν αντίπαλο όπως έκανε και ο Πασχαλάκης και ο Φορτούνης. Τρίτον, περιμένω πλέον στο πρώτο «μαλ..ς» που θα πιάσει η κάμερα σε ματς της Super League, αυτομάτως ο δράστης να κληθεί από τον ποδοσφαιρικό εισαγγελέα.\nΥ.Γ.5: Το έχει γυρίσει ο Μπρούνο και μπράβο του.\nΥ.Γ.6: Για το μπάσκετ θα είναι αμαρτία να γραφτεί κάτι ως υστερόγραφο. Προς το παρόν έχουν γίνει τα αυτονόητα, όταν υπάρχει αυτό το ρόστερ, αυτός ο προπονητής και αυτός ο κόσμος.\nΕπιστροφή για Μανούσο, Ενσικουλού – Ξεκουράζει τρεις ο Κάναντι


Krasoblog: Άρχισε η δίκη των κομμουνιστών παρανοϊκών Ερυθρών Χμερ\nΗ ειρωνεία είναι ότι ο ίδιος ο Πολ Ποτ και τα πρωτοπαλίκαρά του ανήκαν στους «νέους ανθρώπους»: είχαν σπουδάσει στη Γαλλία με υποτροφίες του γαλλικού κράτους. Εκεί ήρθαν σε επαφή με το έργο του Καρλ Μαρξ και επηρεάστηκαν από το γαλλικό ΚΚ. Αυτοί οι σφαγείς αντι-διανοούμενοι ήταν οι πιο μορφωμένοι ηγέτες στην ιστορία του ασιατικού κομμουνισμού. Ο Κιέου Σαμφάν, πρόεδρος της χώρας επί Κόκκινων Χμερ, γνωστός ως Σύντροφος Νο 5, ανάμεσα στους τέσσερις των οποίων η δίκη θα ξεκινήσει σύντομα στην Πνομ Πενχ, έχει διδακτορικό από τη Σορβόννη. Ο δε Πολ Ποτ είχε συγγενικούς δεσμούς με τη βασιλική οικογένεια της Καμπότζης.\nΣτα τέσσερα χρόνια που παρέμειναν στην εξουσία οι Κόκκινοι Χμερ «κατήργησαν» μεταξύ άλλων: τα βιβλία, τα σχολεία, τα χρήματα, τις τράπεζες, τα νοσοκομεία, τη θρησκεία. Εκτέλεσαν σχεδόν σύσσωμη την πνευματική ελίτ. Ακόμη και μια απλή κίνηση όπως το κόψιμο άγριων φρούτων από κάποιον που λιμοκτονούσε το θεωρούσαν «ιδιωτική πρωτοβουλία» και το τιμωρούσαν με θάνατο. Τους ανέτρεψε ο βιετναμέζικος στρατός που εισέβαλε στη χώρα το 1979, επέζησαν όμως ως αντάρτικο στη Δυτική Καμπότζη ως τα τέλη της δεκαετίας του ΄90. Ο Πολ Ποτ πέθανε το 1998 χωρίς να λογοδοτήσει ποτέ.\nΗ δίκη των τριών ανώτατων στελεχών των Ερυθρών Χμερ, που ευθύνονται για τη δολοφονία περίπου δύο εκατομμυρίων ανθρώπων μέσα σε τέσσερα χρόνια, άρχισε σήμερα στην Πνομ Πενχ.\nΕίναι η ύστατη ευκαιρία να κατανοήσουν τα θύματα του Πολ Ποτ, τριάντα χρόνια μετά από τα γεγονότα, τι οδήγησε τους ανώτατους αξιωματούχους του ολοκληρωτικού καθεστώτος να φτάσουν στις εγκληματικές τους ενέργειες.\nΟι τρεις αξιωματούχοι κατηγορούνται για γενοκτονία, εγκλήματα πολέμου και εγκλήματα κατά της ανθρωπότητας. Ο τέταρτος κατηγορούμενος, γνωστός ως «πρώτη κυρία» της Καμπότζης, πάσχει από άνοια και κρίθηκε ακατάλληλος να παραστεί στη δίκη.\nΗ καμποτζιανή εισαγγελέας Τσία Λίανγκ, κατά την σημερινή της αγόρευση ενώπιον του ειδικού δικαστηρίου για εγκλήματα πολέμου που έχει συσταθεί υπό την αιγίδα του ΟΗΕ, αναφέρθηκε στην επιχείρηση εξόντωσης των Βιετναμέζων και της μειονότητας των μουσουλμάνων Τσαμ από τους Ερυθρούς Χμερ την δεκαετία του ΄70.\nΌπως είπε η ίδια, οι ηγέτες των Ερυθρών Χμερ έκριναν ότι οι μουσουλμάνοι Τσαμ ήταν «ο μεγαλύτερος εχθρός που έπρεπε να εξοντωθεί ολοκληρωτικά πριν από το 1980.»\nΠεριέγραψε μία συστηματική εκστρατεία εις βάρος της εθνοτικής ομάδας, που -μεταξύ άλλων- περιελάμβανε ομαδικούς βιασμούς και εκτελέσεις. «Οι σφαγές σχεδιάζονταν και αναφέρονταν στους ανώτατους αξιωματούχους. Τα στοιχεία θα αποδείξουν πέραν κάθε λογικής αμφιβολίας ότι αυτές ήταν πράξεις γενοκτονίας για τις οποίες οι κατηγορούμενοι είναι ποινικά υπεύθυνοι.», είπε.\nΑπελάσεις και μαζικές δολοφονίες είχαν επίσης ως στόχο την εθνοτική μειονότητα των Βιετναμέζων στην Καμπότζη, η οποία στην αρχή της δεκαετίας αριθμούσε 450.000 ανθρώπους, αλλά μέχρι τον Ιανουάριο του 1979 σχεδόν όλοι είχαν αφανιστεί.\nΣε λεπτομέρειες για μία σειρά εγκλημάτων, ανάμεσά τους ο εξαναγκασμός σε γάμο, η απέλαση δια της βίας, οι θρησκευτικές διώξεις και αναρίθμητες ανθρωποκτονίες σε κέντρα ασφαλείας υπό το καθεστώς των Ερυθρών Χμερ (1975-79) αναφέρθηκε σήμερα μία εκ των καμποτζιανών εισαγγελέων, η Τσία Λίανγκ ενώπιον του ειδικού δικαστηρίου για εγκλήματα πολέμου που έχει συσταθεί υπό την αιγίδα του ΟΗΕ.\nΣτην αρχική της αγόρευση, η Λίανγκ είπε ότι από τα αποδεικτικά στοιχεία προκύπτει πως το επιτελείο των Ερυθρών Χμερ ενήργησε «αυστηρά με βάση τις εντολές και την πολιτική των κατηγορούμενων» όταν πραγματοποιούσε τις μαζικές παραβιάσεις και ότι οι ηγέτες τους ήταν απολύτως ενήμεροι του τι συνέβαινε.\nΌπως είπε η ίδια, οι Ερυθροί Χμερ «είχαν απλά στερήσει κάθε αξία από την ανθρώπινη ζωή.» Ανάμεσα στις πολλές μαρτυρίες είναι και μία, σύμφωνα με την οποία το επιτελείο των Ερυθρών Χμερ έθαψε μία έγκυο στα θεμέλια μίας γέφυρας σε ένα φράγμα γιατί «έκρινε ότι έτσι θα γίνει πιο γερό.» Βουδιστές μοναχοί χαρακτηρίζονταν «παρασιτικά σκουλήκια που ρουφούν το αίμα» και υποχρεώνονταν να βγάζουν τα ράσα τους και να εγκαταλείπουν τη θρησκεία τους με την απειλή του θανάτου.\nΗ εισαγγελέας μίλησε και για την τακτική των Ερυθρών Χμερ να αυξάνουν τον πληθυσμό εξαναγκάζοντας σε γάμο εκατοντάδες χιλιάδες ζευγάρια τα οποία υποχρέωναν να έχουν ερωτική σχέση διαφορετικά θα εκτελούνταν. Οι Ερυθροί Χμερ είχαν κάνει την Καμπότζη «ένα μαζικό στρατόπεδο σκλάβων μετατρέποντας ολόκληρη τη χώρα σε φυλακή» κατά τη διάρκεια της κυριαρχίας τους (1975-79), η Τσία Λίανγκ.\nΗ ίδια είπε ότι τα εγκλήματα με τα οποία βαρύνονται οι τρεις κατηγορούμενοι είναι «από τα φρικτότερα που έχουν καταγραφεί ανά τον κόσμο στη σύγχρονη ιστορία. Η Καμπότζη έγινε μία ανοιχτή φυλακή στην οποία οι κρατούμενοι συνεχώς παρακολουθούνταν. Άνδρες, γυναίκες και παιδιά επιδίδονταν σε καταναγκαστικά έργα αμίλητοι. Οι συνθήκες εργασίας ήταν αποτρόπαιες.»\nΛΟΥΤΡΟ ΑΙΜΑΤΟΣ ΣΤΟ ΟΝΟΜΑ ΤΟΥ ΚΟΜΜΟΥΝΙΣΜΟΥ\n"Έψαχνε στα κόπρανα, σπόρους για να φάει"...\n«Οι αδελφές μου Καλίνα και Λία ήταν 10 και 5 ετών αντίστοιχα όταν οι Κόκκινοι Χμερ τις έστειλαν μακριά από τους γονείς μας,σε ένα στρατόπεδο παιδιών όπου παρασκεύαζαν λίπασμα για τους ορυζώνες. Εργάζονταν πολύ σκληρά για την ηλικία τους. Η Καλίνα ήταν πάντα πεινασμένη. Μια φορά βγήκε έξω κρυφά για να μαζέψει καλαμποκόσπορους και την έπιασαν.Της έδεσαν τα πόδια και την έσυραν 150 μέτρα στο χώμα που της έμπαινε στη μύτη και στα αφτιά. Μερικές φορές δεν υπήρχε τίποτα για φαγητό επί μία ολόκληρη εβδομάδα. Ηταν τόσο απελπισμένη που έψαχνε ανθρώπινα κόπρανα για να βρει σπόρους καλαμποκιού που δεν είχαν χωνευτεί, τους έπλενε και τους έτρωγε. Είχε μόνο ένα ρούχο το οποίο φορούσε κάθε μέρα και τη νύχτα ήταν γυμνή. Ζούσε σαν ζώο. Στη Λία έλειπαν τόσο πολύ οι γονείς μας που πήγε να τους δει περπατώντας για ώρες. Ηταν μικρό παιδί και δεν ξεχώριζε το σωστό και το λάθος. Αν οι Κόκκινοι Χμερ τής έλεγαν πως κάτι ήταν λάθος ή σωστό,τους πίστευε. Χάσαμε γύρω στα 20 μέλη της οικογένειάς μας. Όλοι τους βασανίστηκαν και φυλακίστηκαν εκτός από τις αδελφές μου» λέει ο Σόφι Τσακ.\n«Πράκτoρας της CΙΑ» ύστερα από ηλεκτροσόκ\nΟταν οι Κόκκινοι Χμερ μπήκαν στην Πνομ Πενχ, τον Απρίλιο του 1975, οΤσουμ Μέι, μηχανικός και πατέρας τριών παιδιών, τους υποδέχθηκε με μια λευκή σημαία. Λίγο μετά διέταξαν τους κατοίκους της πρωτεύουσας να πάνε στην επαρχία. «Οσους δεν υπάκουαν τους σκότωναν επί τόπου». Ο δίχρονος γιος του αρρώστησε και πέθανε στη διαδρομή. Τον έθαψε σε έναν ρηχό τάφο και συνέχισε.\nΑργότερα βρέθηκε στη φυλακή Τουόλ Σλενγκ και επί 12 μερόνυχτα τον βασάνιζαν για να «ομολογήσει»- ούτε ο ίδιος ήξερε τι ακριβώς.\nΤον μαστίγωναν με ραβδιά από μπαμπού, του έσπασαν τα δάχτυλα του χεριού και του έβγαλαν τα νύχια των ποδιών με τανάλια. Του έκαναν ηλεκτροσόκ ώσπου στο τέλος «ομολόγησε» ότι εργαζόταν για τη CΙΑ και είχε στρατολογήσει δεκάδες πράκτορες. Έδωσε τα ονόματα δεκάδων αθώων γνωστών του. «Ανθρωποι που είχαν συλληφθεί νωρίτερα έμπλεξαν εμένα,εγώ με τη σειρά μου έμπλεξα άλλους. Έτσι γινόταν» κατέθεσε στη δίκη του συντρόφου Ντόικ.\nΤον άφησαν να ζήσει επειδή ήταν χρήσιμος στην επισκευή των ραπτομηχανών που έραβαν τη νέα στολή της επανάστασης: μαύρες πιτζάμες. Τα βράδια τον αλυσόδεναν σε ένα σίδερο μαζί με 40 συγκρατουμένους του. Ήταν αναγκασμένοι να ζουν στην απόλυτη σιωπή.\nΧρυσά κοσμήματα για μια χούφτα ρύζι\n«Οι Κόκκινοι Χμερ έστειλαν τους γονείς, τα αδέλφια μου και εμένα σε ένα χωριό 25 χιλιόμετρα νότια της πρωτεύουσας. Δεν είχαμε τίποτε να φάμε. Η αδελφή μου αντάλλαξε τα χρυσά της κοσμήματα με λίγο ρύζι, ενώ ο αδελφός μου κυνηγούσε αρουραίους στα χωράφια. Έναν χρόνο αργότερα μας χώρισαν από τους γονείς μας στέλνοντάς μας σε τρία διαφορετικά στρατόπεδα. Ήμουν αναγκασμένος να δουλεύω στους ορυζώνες και να παρασκευάζω φυσικό λίπασμα από φύλλα και κόπρανα αγελάδας. Ο στόχος ήταν να αυξηθεί η παραγωγή ρυζιού. Είδα την αδελφή μου μια φορά. Ηταν πολύ αδύνατη γιατί την έβαζαν να δουλεύει σκληρά. Αργότερα την έκλεισαν φυλακή και 20 χρόνια μετά έμαθα ότι πέθανε εκεί. Έχασα όλα τα μέλη της οικογένειάς μου, έμεινα μόνος μου. Δεν μπορώ να περιγράψω τον πόνο- ήμουν ένα μικρό αγόρι αναγκασμένο να δουλεύει σκληρά και πεινασμένο. Είδα τόση κακία και σκληρότητα που δεν μπορεί να συγκριθεί με τίποτα στον κόσμο» λέει οΣέινγκ Σόεντριθ.\nΑναρτήθηκε από Κρασοπατήρ στις Δευτέρα, Νοεμβρίου 21, 2011


Πρόταση βιβλίου: Βάρτζακ Πο του Σάϊντ ΣΦ | Eviaportal.gr - Χαλκίδα\nΠρόταση βιβλίου: Βάρτζακ Πο του Σάϊντ ΣΦ\n12/6/2014 - Τελευταία ενημέρωση στις 12/6/2014 11:27:54 πμ\nΤο βιβλιοπωλείο Διάμετρος στη Χαλκίδα σας προτείνει γι αυτή την εβδομάδα το εκπληκτικό βιβλίο του Σάϊντ ΣΦ - Βάρτζακ Πο.\nΒΑΡΤΖΑΚ ΠΟ SF Said (εκδόσεις ΚΕΔΡΟΣ)\nΟ Βάρτζακ Πο είναι ένας καλομαθημένος, νεαρός γάτος ράτσας που ζει σε μια παλιά μονοκατοικία. Δεν έχει βγει ποτέ από το σπίτι, γιατί αυτό απαγορεύεται: όποιος βγαίνει κινδυνεύει από αυτά τα τέρατα που οι άνθρωποι αποκαλούν "σκυλιά". Ξαφνικά τα πράγματα αλλάζουν, και ο παππούς του του μιλάει για τον Τρόπο, μια μυστική πολεμική τέχνη για γάτες.\nΤώρα ο γατούλης πρέπει να βγει έξω και να προσπαθήσει να επιβιώσει σε μια πόλη με επικίνδυνα σκυλιά, συμμορίες γατιών, και το κυριότερο, μυστηριώδεις Εξαφανίσεις... Ένα περιπετιώδες, τρυφερό βιβλίο που έχουν αγαπήσει εκατομμύρια παιδιά σ' όλο τον κόσμο!


Αλλαγές στο πολιτικό σύστημα. Ανανέωση και αξιοκρατία - όριο θητειών σε όλα τα πολιτικά αξιώματα | Eviaportal.gr - Εύβοια\nΑλλαγές στο πολιτικό σύστημα. Ανανέωση και αξιοκρατία - όριο θητειών σε όλα τα πολιτικά αξιώματα\n9/4/2012 - Τελευταία ενημέρωση στις 9/4/2012 2:27:00 μμ\nΆρθρο του Δημήτρη Κατσούλη για το πολιτικό σύστημα και τις αλλαγές που κατά τον ίδιο πρέπει να γίνουν.\nH καθοριστική όμως μεταρρύθμιση για την αναγέννηση του δημοκρατικού πολιτικού συστήματος πέρα από την ενδυνάμωση και εμπέδωση των αρχών της χρηστής διοίκησης, της διαφάνειας και της λογοδοσίας είναι η καθιέρωση του ανώτατου ορίου θητείας στα πολιτικά όργανα. Όρια στις θητείες όλων των πολιτικών. Κανείς δεν μπορεί να είναι βουλευτής συνεχόμενα για χρόνο περισσότερο από τον προβλεπόμενο χρόνο δύο συνταγματικών θητειών (δύο τετραετίες, δηλαδή οκτώ χρόνια). Κανείς δεν μπορεί μέλος της Κυβέρνησης για περισσότερο από οκτώ χρόνια συνολικά είτε είναι βουλευτής είτε όχι.\nΚανένας Δήμαρχος ή Περιφερειάρχης δεν μπορεί να εκλεγεί στο αξίωμά του για περισσότερες από δύο θητείες (δέκα χρόνια). Κανένας δεν μπορεί να παραμείνει στα συλλογικά όργανα του δήμου ή της περιφέρειας που ασκούν διοίκηση, δηλαδή την οικονομική επιτροπή και την επιτροπή ποιότητας ζωής ή τις λοιπές διοικητικές επιτροπές της περιφέρειας περισσότερο από πέντε χρόνια συνολικά. Κανείς δεν μπορεί να εκλεγεί δημοτικός ή περιφερειακός σύμβουλος πάνω από τρεις θητείες (δέκα πέντε χρόνια).


«Ο Νίκος στην πραγματική ζωή, κάτω από τα φώτα της δημοσιότητας»: 9 Φεβρουαρίου 2022 στο TMC\n«Ο Νίκος στην πραγματική ζωή, κάτω από τα φώτα της δημοσιότητας»: 9 Φεβρουαρίου 2022 στο TMC. Αν είστε φαν του Νίκου Αλιάγα και καθώς γιορτάζει τα 20ά του γενέθλια στο TF1, ξέρετε ότι έχει γίνει ένα ουσιαστικό πρόσωπο στη μικρή οθόνη. Και για αυτό το αδημοσίευτο ντοκιμαντέρ που σκηνοθέτησε η Valerie Inezan, συμφώνησε να μοιραστεί την ιστορία του μαζί μας για πρώτη φορά.\n«Ο Νίκος στην πραγματική ζωή, στο προσκήνιο»\nΣτη διάρκεια των 20 και πλέον χρόνων της καριέρας του, ο Νίκος Αλιάγας έχει γίνει ένα ουσιαστικό πρόσωπο της μικρής οθόνης. Euronews, TMC, Free Union, Star Academy, The Voice, 50’Inside, NRJ Music Awards… Ο Νίκος έχει συνοδεύσει γενιές τηλεθεατών, έχει διαποτίσει τα βράδια τους και έχει πάρει συνεντεύξεις από τους καλλιτέχνες τους. Κάποιοι μάλιστα μεγάλωσαν και ηρέμησαν στον ήχο της χαρακτηριστικής φωνής του.\nΕπικεφαλής των πιο εμβληματικών τηλεοπτικών εκπομπών, στα πιο πολυτελή σημεία, βοήθησε να αποκαλυφθούν πολλοί καλλιτέχνες, από το πρώτο Star Academy στις 20 Οκτωβρίου 2001, μέχρι το The Voice, το οποίο γιόρτασε τη δέκατη επέτειό του. Σήμερα, δέχεται και γνωρίζει τα μεγαλύτερα αστέρια του πλανήτη. Alors qu’il fête ses 20 ans à TF1, Νίκος Αλιάγας an accepté de nous livrer pour la première fois son histoire : depuis l’arrivée de ses γονείς immigrés grecs en France, son enfance, ses débuts éutel à la tés ‘ont parfois traversé, les choix qu’il a dû faire, mais aussi son rapport viscéral à la terre de ses ancêtres, cette double Culture franco-grecque qui l’a façonné et dont il est passion fier, et sa Φωτογραφία.\nREAD Δαχτυλίδι αρραβώνων: σε ποιο δάχτυλο πρέπει να φορέσετε το δαχτυλίδι σας;\nΔεν είναι όμως το μόνο πράγμα που ο Νίκος θα μας ανοίξει τις πόρτες της ζωής του… Για τον Νίκο θα μας πουν και μάρτυρες κύρους: Jennifer, Patrick Fiore, Zazie, Florent Bagni, Jean Paul Gaultier, Arthur, Christine Bravo, Jean -Ο Paul Rove, ο Thomas Soto, ο Stephane Perrin, ο Sopranos, ο Mica, ο Marc Lavoine… αλλά και η οικογένειά του, η μητέρα του, η αδερφή του, η γυναίκα του και οι φίλοι του, αυτοί που πάντα ενώθηκαν γύρω του την πρώτη ώρα, όπως αυτοί που έχουν γίνει όλα αυτά τα χρόνια χάρη στις συναντήσεις του.\nΑπό τη Γαλλία μέχρι την Ελλάδα, από τα παρασκήνια των καλτ σόου του μέχρι τις προσωπικές του στιγμές, χάρη σε νέες και αποκλειστικές φωτογραφίες, ανακαλύψτε τον Νίκο όπως δεν τον έχετε ξαναδεί!\nΓια να πει την ιστορία του και να γίνει ο φωνητής της ταινίας, επέλεξε την έμπιστη φίλη του, την Τατιάνα Σίλβα.\nΟ Νίκος, ο άνθρωπος που ήταν πάντα στο επίκεντρο. Ήρθε η ώρα να το λάμψεις, όλο το φως.\nPrev post Βαριά και αέρια εξωγήινη ανακάλυψη\nNext post Η Microsoft εξαγοράζει την Activision Blizzard για 69 δισεκατομμύρια δολάρια\nΔιεθνής μουσική, τζαζ, ροκ, ποπ, ηλεκτρο… Εννέα φεστιβάλ για να απολαύσετε το καλοκαίρι\nΓαστρονομία: Ποια είναι η τάση στο φαγητό αυτό το καλοκαίρι;\nΑΣΙΑ/ΤΟΥΡΚΙΑ – Πρώτη κριτική στους νέους εκλογικούς κανονισμούς για μη μουσουλμανικά κοινοτικά ιδρύματα\nΤο γενναιόδωρο ελληνικό γεύμα του Yaya στο Halle Secrétan


Αρχική Ψυχαγωγία Σελίδα 356\nΨυχαγωγία Newsquake.gr - 18/06/2020 0\nΗ διάσημη ηθοποιός του Χόλιγουντ, Κρίστεν Στιούαρτ θα υποδυθεί την πριγκίπισσα Νταϊάνα στην επερχόμενη ταινία με τίτλο «Spencer». Η πριγκίπισσα Νταϊάνα ήταν ένα από τα πιο αγαπητά πρόσωπα του πλανήτη και...\nΞεκίνησε η προετοιμασία για το 61ο Φεστιβάλ Κινηματογράφου Θεσσαλονίκης. Η ομάδα του Φεστιβάλ βρίσκεται σε συνεχή επικοινωνία με τις υγειονομικές αρχές, το Υπουργείο Πολιτισμού και Αθλητισμού, το Δήμο Θεσσαλονίκης...\nΠριν από πέντε ακριβώς χρόνια, στις 17 Ιουνίου του 2015, εννέα μαύροι έπεσαν νεκροί από τα πυρά ενός λευκού άνδρα, στην εκκλησία Emmanuel AME Church στο Τσάρλεστον στην Πολιτεία...\nΛίγο μετά την ανακοίνωση ότι τα βραβεία Όσκαρ 2021, επαναπρογραμματίζονται σε νέα ημερομηνία, ακολούθησαν και τα βρετανικά κινηματογραφικά βραβεία BAFTA. Ειδικότερα σύμφωνα με σχετικό άρθρο του Variety, μετά την ανακοίνωση...\nΜετά από παύση σχεδόν τεσσάρων μηνών τα γυρίσματα για την ταινία «Jurassic World: Dominion» θα συνεχιστούν στο Ηνωμένο Βασίλειο. Όπως επιβεβαιώνει σχετικό ρεπορτάζ του Variety, τα γυρίσματα του γνωστού σίκουελ...\n1...355356357...359Σελίδα 356 από 359


Ρημάζουν τα ετοιμόρροπα, όμως με τη συνεργασία ιδιοκτητών και πολιτών μπορούν να βρεθούν λύσεις - Εφημερίδα ΛΑΟΣ Ημαθίας\nΡημάζουν τα ετοιμόρροπα, όμως με τη συνεργασία ιδιοκτητών και πολιτών μπορούν να βρεθούν λύσεις\n06 Ιουλ 2018 03:44\nΑρκετά είναι τα κτίρια (κυρίως παλιά σπίτια) που χαρακτηρίζονται ετοιμόρροπα, δεν κατεδαφίζονται γιατί οι ιδιοκτήτες είναι απόντες ή αδιάφοροι και ρημάζουν μέσα στην πόλη.\nΟ Δήμος και η Δημοτική Αστυνομία επισημαίνουν και καταγράφουν περιστατικά και κάποια απ’ αυτά με τη σύμφωνη γνώμη των ιδιοκτητών, όταν εντοπίζονται και συνεργάζονται, γκρεμίζονται και σταματούν να αποτελούν «επικίνδυνο σημείο» της πόλης. Μία τέτοια περίπτωση πρόσφατα ήταν το ετοιμόρροπο της οδού Ηρωίδων Βλάχων της Βέροιας, που μετά από συνεχείς επαφές και πιέσεις της Υπηρεσίας και της Δημοτικής Αστυνομίας προς τους ιδιοκτήτες, κατέληξαν σε κατεδάφιση.\nΠαραμένουν όμως επί της ίδιας οδού κι άλλα επικίνδυνα σημεία, όπως το τοιχίο, στην αρχή της Ηρωίδων Βλάχων, στο ύψος της Κεντρικής, προς το φούρνο Φυτίκα.\nΤο τοιχίο εξογκώθηκε, ξεκόλλησε και είναι έτοιμο να πέσει… Μετά από παρεμβάσεις τη Δημοτικής Αστυνομίας, όπως πληροφορηθήκαμε, ειδοποιήθηκαν οι ιδιοκτήτες για να προβούν στις δέουσες ενέργειες.\nΣε διάφορες γωνιές της πόλης υπάρχουν κτίσματα και κτίρια που απειλούνται με κατάρρευση. Η Βέροια είναι μία παλιά πόλη κι αυτό αποτελούσε πάντα ένα κομμάτι του πολιτισμού της. Από τη στιγμή όμως που δεν διαφαίνεται κανένα ενδιαφέρον από κληρονόμους τέτοιων σπιτιών ή παλιών μαγαζιών και ο Δήμος δεν έχει το νόμιμο τρόπο ν παρέμβει, αυτό το κομμάτι της πόλης θα αρχίσει να χάνεται, χωρίς αποκατάσταση.\nΥπάρχει όμως και η άλλη παράμετρος, αυτή της επικινδυνότητας από τυχόν κατάρρευση τοιχίων ή και ολόκληρου του κτίσματος, κυρίως από δυσμενείς καιρικές συνθήκες που κυριολεκτικά τα σαπίζουν…\nΑναφέρουμε τέλος, ότι, εκτός από τους ιδιοκτήτες και οι πολίτες μπορούν να συνεργάζονται με τις αρμόδιες υπηρεσίες και όπου εντοπίζουν επικίνδυνα και ετοιμόρροπα σημεία να ενημερώνουν. Όπως λέει και ο προϊστάμενος της Δημοτικής Αστυνομίας Χαρ. Καπουρτίδης, που παρακολουθεί αυτά τα θέματα, πρωτίστως πρέπει να βελτιώνεται η συμμετοχή των πολιτών στα προβλήματα της πόλης, όπου αυτά εντοπίζονται…\nΕΤΙΚΕΤΕΣ: ετοιμόρροπα κτίρια


«Φοβάμαι τη στιγμή που θα πρέπει να πω στη Λυδία ότι ο κακός πατέρας της σκότωσε τη μητέρα της», δηλώνει ο Ντέιβιντ Κράουτς\n21.05.2022, 10:51 3’ ΔΙΑΒΑΣΜΑ\nΜπάμπης Αναγνωστόπουλος © EUROKINISSI/ ΣΩΤΗΡΗΣ ΔΗΜΗΤΡΟΠΟΥΛΟΣ\nΝτέιβιντ Κράουτς: Νέες δηλώσεις του πατέρα της Καρολάιν Κράουτς έναν χρόνο μετά τη δολοφονία της από τον Μπάμπη Αναγνωστόπουλο - Τι λέει για τη μικρή Λυδία\nΝέες δηλώσεις στην Daily Mail έκανε ο πατέρας της Καρολάιν Κράουτς, της 20χρονης μητέρας που δολοφονήθηκε από τον σύζυγό της, Μπάμπη Αναγνωστόπουλο, μέσα στο σπίτι όπου διέμεναν στα Γλυκά Νερά. Ο κ. Ντέιβιντ Κράουτς επαναλαμβάνει ότι δεν θα επιτρέψει στον γυναικοκτόνο να δει τη μικρή Λυδία, αλλά και ότι σκοπεύει να αλλάξει το επίθετο του κοριτσιού, προκειμένου να μην έχει καμία σχέση ή σύνδεση με τον πατέρα της. Ο κ. Κράουτς δηλώνει ακόμη ότι φοβάται τη στιγμή που θα πρέπει να πει στη Λυδία ότι «ο κακός πατέρας της σκότωσε τη μητέρα της».\n«Τώρα καταδικάστηκε σε μακροχρόνια κάθειρξη, αν και αυτό δεν πρόκειται να φέρει πίσω την όμορφη κόρη μου. Μια μικρή παρηγοριά είναι ότι θα εκτίσει την ποινή του στις φυλακές Κορυδαλλού, τις πιο άθλιες, μπροστά στις οποίες οι φυλακές Μπέλμαρς στο Λονδίνο θυμίζουν το ξενοδοχείο Ritz. Θα είναι στις ίδιες φυλακές με άλλους δολοφόνους, αλλά και κάθε είδους διεστραμμένους. Οι καλοί του τρόπου και η καταγωγή του από μεσοαστική οικογένεια δεν θα τον βοηθήσουν σε αυτή την κατάμεστη με κατσαρίδες και αρουραίους τρύπα της κόλασης», λέει ο Ντέιβιντ Κράουτς στην Daily Mail, λίγες μόλις ημέρες μετά τη συμπλήρωση ενός έτους από τη δολοφονία της κόρης του, Καρολάιν. «Σύντομα η Λυδία θα είναι αρκετά μεγάλη για να πάει στο νηπιαγωγείο του νησιού, το ίδιο όπου πήγαινε και η μητέρα της. Ωστόσο, πριν γίνει αυτό, θα της δώσω το επώνυμο της Καρολάιν για να μην έχει πια καμία σχέση με τον δολοφόνο Αναγνωστόπουλο. Θα φροντίσω επίσης να μην ξαναδεί την κόρη του».\nH 20χρονη Καρολάιν δολοφονήθηκε μέσα στο σπίτι της στα Γλυκά Νερά © Instagram\nΝτέιβιντ Κράουτς: Φοβάμαι τη μέρα που η Λυδία θα ρωτήσει για τη μητέρα της\n«Κάποια μέρα η Λυδία θα ρωτήσει που είναι η μητέρα της. Αυτή τη μέρα φοβάμαι. Πρέπει να γνωρίζει την αλήθεια και δεν πρόκειται τα μισόλογα να βοηθήσουν. Κάποια μέρα θα ανακαλύψει τη γυμνή αλήθεια κι είναι καλύτερο να τη μάθει ολόκληρη από τους παππούδες της που την αγαπούν παρά τμηματικά», λέει στη βρετανική εφημερίδα ο Ντέιβιντ Κράους.\n«Όταν την βλέπω να τρέχει γύρω απ’ το σπίτι ταξιδεύω 20 χρόνια πίσω. Ήταν η εποχή που η Καρολάιν άρχιζε να διεκδικεί την ανεξαρτησία της, ένα δυναμικό κοριτσάκι που γνώριζε πάντα τι ήθελε, αλλά ήταν τόσο γλυκιά. Η ομοιότητά τους είναι απίστευτη: ένα όμορφο πρόσωπο με τα μεγαλύτερα μαύρα μάτια που έχω δει, που τα κληρονόμησε από τη μητέρα της, όπως κι η Καρολάιν από τη δική της. Η Λυδία φλυαρεί ασταμάτητα. Κοιμάται στο παλιό δωμάτιο της Καρολάιν, στο κρεβάτι της μητέρα της, αλλά αρνείται να περάσει τις νύχτες μόνη της κι έτσι η γιαγιά της, Σούζαν, κοιμάται μαζί της. Η Σούζαν υποφέρει από κατάθλιψη και δεν μιλά καθόλου για τον θάνατο της Καρολάιν. Όλη της η προσοχή είναι στραμμένη στη φροντίδα της εγγονής της, το καθημερινό μπάνιο, η ώρα του φαγητού, οι συζητήσεις μαζί της είναι που την κρατούν στη ζωή. Φοβάμαι ότι η Σούζαν που γνώριζα επί σχεδόν 30 χρόνια έχει χαθεί. Η Καρολάιν ήταν ό,τι σημαντικότερο στη ζωή της», λέει ο Ντέιβιντ Κράουτς.\nΗ απόφαση για την επιμέλεια της μικρής Λυδίας μετά το στυγερό έγκλημα με θύμα τη μητέρα της και θύτη τον πατέρα της\nΝτέιβιντ Κράουτς: Νέες καταγγελίες από τον πατέρα της Καρολάιν για τον Μπάμπη Αναγνωστόπουλο\nΟ Ντέιβιντ Κράουτς δηλώνει εξοργισμένος με το γεγονός ότι ο άντρας της κόρης τους, της έπαιρνε τα χίλια ευρώ που της έστελνε τακτικά. «Φαίνεται ότι ο Μπάμπης δεν άφηνε την Καρολάιν να έχει χρήματα, ούτε για τροφή για τα κατοικίδια, ούτε καν χαρτζιλίκι. Τις σπάνιες φορές που συναντούσε φιλικά της πρόσωπα αναγκαζόταν να πάρει ταξί που οδηγούσε φίλος της για να μην αναγκαστεί να πληρώσει (…) Αυτό που με τρελαίνει είναι ότι μέχρι τη μέρα που δολοφονήθηκε της έστελνα 750 ευρώ το μήνα κι η Σούζαν άλλα 250 για να έχει λίγη ανεξαρτησία. Δεν δούλευε και θεωρούσαν ότι θα ήταν καλό να μην αναγκάζεται να ζητάει λεφτά από τον άνδρα της. Της πήρε ακόμη και τα 70.000 ευρώ που της στείλαμε με τη Σούζαν για να αγοράσει κάποιο οικόπεδο για να χτίσει σπίτι. Είμαι αποφασισμένος να τα ανακτήσω αυτά τα χρήματα, γιατί ανήκουν δικαιωματικά στη Λυδία», λέει.\nΤον περασμένο Οκτώβριο δικαστήριο ανέθεσε στους γονείς της Καρολάιν την αποκλειστική επιμέλεια της Λυδίας, επιτρέποντας στους παππούδες της από την πλευρά του πατέρα της να την επισκέπτονται πέντε φορές το μήνα. «Αρνούμαι να τους δω καθώς πιστεύουν ακόμη στην αθωότητά του. Δεν μπορώ να ελέγξω το μίσος που αισθάνομαι για τον γιο τους και την πεποίθησή τους ότι είναι αθώος και ότι απλώς καλύπτει κάποιον άλλο – έστω κι αν έχει καταδικαστεί για φόνο εκ προμελέτης».\nΤα πράγματά της Καρολάιν, που παραδόθηκαν πριν από πολλούς μήνες στους γονείς της, παραμένουν ακόμη πακεταρισμένα. «Δεν μπορούμε να τα αντικρίσουμε. Kαι μόνον βλέποντας κάποια από τα μπιμπελό και τα μπιχλιμπίδια της ξαναζωντανεύουν οι αναμνήσεις απ’ όλες τις υπέροχες στιγμές που περάσαμε μαζί».\nΕλλαδα Δικηγόρος οικογένειας Καρολάιν: «Ο Αναγνωστόπουλος δεν είναι πια πατέρας, είναι ένας ξένος»\nNewsroom 22.05.2022, 10:30


02:33:48 μμ μμ\nYou are here: Home»Πρόσωπα»Κλεοπάτρα, η τελευταία των Πτολεμαίων\nΕπίσημα, ο πρώτος Πτολεμαίος ήταν γιος του Μακεδόνα ευπατρίδη Λάγου. Γι’ αυτό και δυναστεία των Λαγιδών ονομάζεται η βασιλική γενιά της Αιγύπτου που ξεκίνησε με τον ίδιο και χάθηκε με την Κλεοπάτρα. Ανεπίσημα, όμως, όλοι στη Μακεδονία γνώριζαν πως ο Πτολεμαίος δεν ήταν παρά ένα από τα κρυφά κατορθώματα του βασιλιά Φίλιππου, νόθος γιος του με την Αρσινόη κι επομένως ετεροθαλές αδερφάκι του Μεγαλέξανδρου. Άλλωστε, το όνομα Αρσινόη έπαιζε στο παλάτι της Αιγύπτου σχεδόν όσο και το όνομα των Πτολεμαίων βασιλιάδων.\nΜια Αρσινόη, κόρη του πρώτου Πτολεμαίου, δολοφόνησε τον άνδρα της, βασιλιά της Θράκης Λυσίμαχο, για να παντρευτεί τον αδελφό της, βασιλιά της Αιγύπτου, που απαλλάχθηκε από την πρώτη του γυναίκα, Αρσινόη κι αυτή. Μια άλλη παντρεύτηκε τον επίσης αδερφό της Πτολεμαίο (τον τέταρτο), από τον οποίο και δολοφονήθηκε. Κι ακόμα μια Αρσινόη ήταν αδερφή της Κλεοπάτρας που έβαλε τον Ιούλιο Καίσαρα να τη βγάλει από τη μέση, προκειμένου να μην έχει μελλοντικούς ανταπαιτητές του θρόνου.\nΕκείνος, όμως, ο πρώτος Πτολεμαίος ήταν όμορφο και ανδρείο παλικάρι, συμπολεμιστής του Μεγάλου Αλεξάνδρου και αρχηγός της σωματοφυλακής του. Ανέλαβε διοικητής της Αιγύπτου, όταν στα 323 π.Χ. ο στρατηλάτης πέθανε. Στα άγρια χρόνια που ακολούθησαν, συμμετείχε στους πολέμους των διαδόχων και, το 301 π.Χ., ήταν με τη μεριά των νικητών στην καθοριστική μάχη της Ιψού, όπου αυτός, ο Κάσσανδρος, ο Σέλευκος και ο Λυσίμαχος κατατρόπωσαν τον Αντίγονο. Του έλαχε η Αίγυπτος, στην οποία ήταν ήδη βασιλιάς από το 305 π.Χ. Αποδείχτηκε άξιος του θρόνου, πήρε το προσωνύμιο Σωτήρας, προστάτευσε τα γράμματα και τις τέχνες κι έκτισε την περίφημη βιβλιοθήκη της Αλεξάνδρειας, με ένα εκατομμύριο τόμους στις δόξες της, και το μουσείο, όπου έμεναν δωρεάν και συνεργάζονταν φιλόσοφοι, σοφοί και ποιητές. Πέθανε το 283.\nΟ δεύτερος Πτολεμαίος, αυτός που απαλλάχθηκε από τη γυναίκα του για να παντρευτεί την αδερφή του Αρσινόη, έμεινε στην ιστορία με το προσωνύμιο Φιλάδελφος, ακριβώς για τις σεξουαλικές του επιλογές. Τον αδικούσαν, όμως. Αυτός ήταν που έκτισε τον Φάρο της Αλεξανδρείας, ενώ προστάτευε τα γράμματα και τις τέχνες εξίσου αποτελεσματικά, όπως κι ο πατέρας του. Αυτοί οι δύο άλλωστε ήταν που έβαλαν γερά τα θεμέλια για να ανθίσει και να αναπτυχθεί στο έπακρο η «αλεξανδρινή εποχή», παρ’ όλο που οι επόμενοι Πτολεμαίοι, με ελάχιστες εξαιρέσεις, αποδείχτηκαν ανίκανοι, έκφυλοι και αιμοσταγείς.\nΣτα τέλη του δεύτερου π.Χ. αιώνα, μια Κλεοπάτρα, κόρη του έκτου Πτολεμαίου, παντρεύτηκε τον βασιλιά της Συρίας Αλέξανδρο, μετά τον επόμενο βασιλιά, Δημήτριο, με τον οποίο απέκτησε γιο τον Σέλευκο, τον σκότωσε καθώς της ήταν εμπόδιο αλλά τη δηλητηρίασε ο δεύτερος γιος της Αντίοχος Γρυπός, που με τη σειρά του δολοφονήθηκε από το τρίτο αδερφάκι. Οι πόλεμοι ανάμεσα στη Συρία των παρηκμασμένων Σελευκιδών και την Αίγυπτο των Πτολεμαίων βοήθησαν να αποδυναμωθούν και τα δυο ελληνικά κράτη. Προστέθηκαν και οι ενδοοικογενειακές φαγωμάρες. Στα 81 π.Χ. γινόταν τέτοιος χαμός, ώστε κανένας δεν μπορούσε να ξέρει, ποιος βασιλιάς θα του ξημέρωνε στην Αίγυπτο καθώς οι Πτολεμαίοι όγδοος, ένατος και δέκατος αλληλοσπαράσσονταν. Οι Ρωμαίοι κλήθηκαν να βγάλουν τα κάστανα από τη φωτιά. Στον θρόνο ανέβηκε ο ενδέκατος!\nΤον είπαν Αυλητή, επειδή ήταν μια αξιοθρήνητη καρικατούρα βασιλιά κι επειδή περνούσε τον καιρό του κολακεύοντας του Ρωμαίους. Ανάμεσα στα σίγουρα παιδιά που απέκτησε, ήταν οι Πτολεμαίοι δωδέκατος και 13ος, η άγνωστου αύξοντα αριθμού Αρσινόη και η έβδομη Κλεοπάτρα, που γεννήθηκε το 69 π.Χ.\nΚόλακας μεν, βασιλιάς δε, ο Αυλητής έμεινε στον θρόνο ως τον θάνατό του το 51 π.Χ., ενώ η γειτονική Συρία είχε γίνει ρωμαϊκή επαρχία από το 64 π.Χ. Τον διαδέχτηκαν ο δωδέκατος Πτολεμαίος (Διονύσιος) και η Κλεοπάτρα, που τότε ήταν 18 χρόνων, πανέμορφη, αδίσταχτη, έκφυλη και παμπόνηρη. Τα δυο αδέρφια παντρεύτηκαν μεταξύ τους και βασίλευσαν παρέα ως το 49 π.Χ., οπότε ο Πτολεμαίος 12ος παραμέρισε την Κλεοπάτρα, που προσωρινά κατέφυγε στη ρωμαϊκή Συρία\nΤον ίδιο καιρό, στην κραταιά Ρώμη, είχε διαλυθεί η πρώτη τριανδρία που το 60 π.Χ. είχαν συμπήξει ο Ιούλιος Καίσαρ (101 - 44 π.Χ.), ο Πομπήιος (106 - 48 π.Χ.) και ο Κράσσος (114 - 53 π.Χ.). Ο Κράσσος είχε σκοτωθεί πολεμώντας τους Πάρθους. Οι άλλοι δύο συγκρούστηκαν μεταξύ τους στα Φάρσαλα, όπου ο Ιούλιος Καίσαρ νίκησε. Ο Πομπήιος κατέφυγε στην Αίγυπτο. Ο Καίσαρ τον ακολούθησε.\nΝομίζοντας ότι κάνει εξυπνάδα, ο Πτολεμαίος σκότωσε τον Πομπήιο και πρόσφερε το κεφάλι του, δώρο στον Καίσαρα. Ο Ρωμαίος στρατηλάτης οργίστηκε. Τον καθαίρεσε κι έβαλε στο θρόνο την αδερφή του που πια ήταν 21 χρόνων. Πάνω στη σύγχυση, η περίφημη Βιβλιοθήκη, που είχε αντέξει κοντά τρεις αιώνες, κάηκε μαζί με περίπου 700.000 τόμους. Μοναδική βασίλισσα η Κλεοπάτρα δε δυσκολεύτηκε να σαγηνεύσει τον 53χρονο Καίσαρα. Οι δυο εραστές απέκτησαν γιο, τον Καισαρίωνα, που γεννήθηκε το 47 π.Χ.\nΤον επόμενο χρόνο, ο Ιούλιος Καίσαρ έφυγε από την Αίγυπτο, νίκησε τους οπαδούς του Πομπήιου στη Θάψο (46 π.Χ.) και στη Μούνδα (45 π.Χ.) και μπήκε νικητής στη Ρώμη, όπου τον περίμενε ο συνύπατος Μάρκος Αντώνιος (82 - 30 π.Χ.). Τον Μάρτιο του 44 π.Χ., τον δολοφόνησαν. Ο Μάρκος Αντώνιος και ο ανιψιός του δολοφονημένου, Γάιος Νέπος Οκταβιανός (63 π.Χ.- 14 μ.Χ.), πρόλαβαν τους συνωμότες και τον στρατό τους στους Φιλίππους και τους νίκησαν (43 π.Χ.).\nΟ Οκταβιανός, ο Μάρκος Αντώνιος κι ο στρατηγός Μάρκος Αιμίλιος Λέπιδος (89 - 13 π.Χ.) συνέπηξαν τη δεύτερη τριανδρία. Ο Λέπιδος πήρε τη διοίκηση της Αφρικής (εκτός από την Αίγυπτο), ο Οκταβιανός την Ευρώπη και ο Αντώνιος την Ασία μαζί με την Αίγυπτο.\nΌταν η Κλεοπάτρα έμαθε το θάνατο του Καίσαρα, αναγόρευσε βασιλιά της Αιγύπτου τον γιο τους, Καισαρίωνα, με το όνομα Πτολεμαίος 14ος μια και 13ος ήταν ένας άλλος αδερφός της, που πέθανε ξαφνικά την ίδια χρονιά (44 π.Χ.). Ο Αντώνιος την άφησε να παίζει τη βασίλισσα από σεβασμό στον νεκρό Καίσαρα. Ο ίδιος ζούσε στην Αθήνα και συμπεριφερόταν σαν Έλληνας. Όμως, το 41 π.Χ. βρέθηκε στην Κιλικία, όπου έμαθε ότι η Κλεοπάτρα εκδηλωνόταν εναντίον του. Την κάλεσε σε απολογία.\nΗ Κλεοπάτρα άρπαξε την ευκαιρία να τον γνωρίσει όπως αυτή ήξερε. Το αποτέλεσμα ήταν να εκδηλωθεί παράφορος ο έρωτας του 41χρονου Αντώνιου για την 28χρονη πια βασίλισσα. Της χάρισε απέραντες εκτάσεις στην Ασία, την ακολούθησε στην Αίγυπτο εγκαταλείποντας τη νόμιμη γυναίκα του, Οκταβία, που τύχαινε να είναι η αδερφή του Οκταβιανού, και προκάλεσε το δημόσιο αίσθημα των Ρωμαίων. Ο Οκταβιανός άρχισε να ροκανίζει τη φήμη του Αντωνίου, χωρίς ιδιαίτερη προσπάθεια. Άλλωστε, ο ίδιος ο Αντώνιος με τη συμπεριφορά του φρόντιζε να σκάβει τον λάκκο του. Το 36 π.Χ., ο Λέπιδος παραιτήθηκε από τη διοίκηση της Αφρικής.\nΣίγουρη πως ο Αντώνιος ήταν πια υποδουλωμένος στα θέλγητρά της, η Κλεοπάτρα τον έπεισε να διεκδικήσει την εξουσία της Ρώμης. Ο Αντώνιος έστειλε ένα υβριστικό γράμμα στη γυναίκα του, Οκταβία, ζητώντας διαζύγιο. Εκείνη ζήτησε προστασία από τον αδερφό της που πέτυχε να κηρύξει τον γαμπρό του εχθρό του κράτους. Με τον ρωμαϊκό στόλο, ο Οκταβιανός βγήκε στο Ιόνιο. Εκεί, έσπευσε κι ο Αντώνιος με τους δικούς του και τον αιγυπτιακό στόλο που αριθμούσε εξήντα πλοία. Η μεγάλη ναυμαχία έγινε έξω από το Άκτιο, στις 2 Σεπτεμβρίου του 31 π.Χ. Ο στόλος της Κλεοπάτρας και του Αντώνιου καταστράφηκε. Ο ίδιος έφυγε στην Αίγυπτο ντροπιασμένος. Εκεί, άκουσε κάποια φήμη ότι η αγαπημένη του ήταν νεκρή. Αυτοκτόνησε.\nΟ Οκταβιανός δεν είχε αναστολές. Μη ξέροντας ότι ο Αντώνιος είχε πεθάνει, έσπευσε στην Αλεξάνδρεια και την κατέλαβε. Η Κλεοπάτρα προσπάθησε να τον κερδίσει. Διαπίστωσε πως τα θέλγητρά της δεν περνούσαν στο νέο ισχυρό άνδρα κι αυτοκτόνησε (30 π.Χ.) στα 32 της χρόνια. Ο Οκταβιανός σκότωσε τον και ξάδερφό του ανήλικο Καισαρίωνα (τελευταίο επιζώντα Πτολεμαίο), κατέστησε σαφές ότι η Αίγυπτος δεν ήταν παρά μια απλή ρωμαϊκή επαρχία και γύρισε στη Ρώμη μοναδικός κυρίαρχος. Το 27 π.Χ., η σύγκλητος τον ονόμασε Αύγουστο (=σεβαστό, ιερό). Άρχιζε η περίοδος των αυτοκρατόρων που θα διαρκούσε πεντακόσια χρόνια.\nΟ Οκταβιανός Αύγουστος βασίλευσε ως το 14 μ.Χ. Τα 41 χρόνια της μονοκρατορίας του ονομάστηκαν «χρυσός αιώνας της Ρώμης». Οργάνωσε τη διοίκηση του απέραντου κράτους, ενίσχυσε τα γράμματα και τις τέχνες και κυβέρνησε με ασυνήθιστη για την εποχή δικαιοσύνη. Άφησε, όμως, άθλιους απογόνους.\n(Έθνος, 26.8.1997) (τελευταία επεξεργασία, 8.2.1997)


Αυστριακά Αρβυλα Ζεστού Καιρού από Γνήσιο Δέρμα και Υφασμα Ελαφρώς Μεταχειρισμένα - Ηλεκτρονικό Κατάστημα Workprom\nΑυστριακά Αρβυλα Υψηλής Αντοχής Προστασίας Πέλματος και Δακτύλων S3 από Γνήσιο Δέρμα Ελαφρώς Μεταχειρισμένα\nMade in Austria Αυστριακά Αρβυλα Ζεστού Καιρού από Γνήσιο Δέρμα και Υφασμα Ελαφρώς Μεταχειρισμένα Γνήσια Αυστριακά Δερμάτινα Πανάλαφρα Αρβυλα Ζεστού Καιρού Ελαφρώς Μεταχειρισμένα Μόνο 35€ Διαθ.. Product #: 01560 based on 0 reviews Regular price: $28.15\t$28.15 Διαθέσιμο\nΑυστριακά Αρβυλα Ζεστού Καιρού από Γνήσιο Δέρμα και Υφασμα Ελαφρώς Μεταχειρισμένα\nΚωδικός προϊόντος: 01560\n--- Παρακαλώ επιλέξτε --- 39 43 47 48\nΓνήσια Αυστριακά Δερμάτινα Πανάλαφρα Αρβυλα Ζεστού Καιρού Ελαφρώς Μεταχειρισμένα\nΔιαθέσιμα Νούμερα: 43 ως 47\nΆρβυλα Υψηλής Ποιότητας πολύ ανώτερα από τα κινεζικής κατασκευής όμοια τους.\nΌπως υποδηλώνει το όνομα, αυτές οι μπότες είναι σχεδιασμένες για χρήση σε συνθήκες όπου οι τυπικές δερμάτινες μπότες θα ήταν πολύ άβολες. Έτσι, είτε πρόκειται για ζεστό, υγρό και με υψηλή υγρασία περιβάλλον, είτε μόνο για τον τοπικό δρόμο με τα πόδια ή στην εξοχή, αυτά είναι υπέροχες μπότες και δεν θα σας απογοητεύσουν!\nΚατασκευασμένα στη Γερμανία από την Voelkl\nΣε πολύ καλή κατάσταση, ελαφρώς μεταχειρισμένα όπως στη φωτογραφία.\nΒάρος: 600 γραμ/παπούτσι\nΆνετα, καλοφτιαγμένα και ελαφριά. Ταιριάζουν καλύτερα σε ξηρότερες συνθήκες, καθώς έχουν μικρές τρύπες αποστράγγισης γύρω από το μύτη που επιτρέπει το νερό μέσα ή έξω. Επομένως, δεν είναι ιδανικό για να διατηρείτε στεγνά πόδια όταν περπατάτε σε βαθιές λακκούβες για παράδειγμα, αλλά ωστόσο, είναι καλές μπότες εξαρτάται από το τι θέλετε.\nΠαρήγγειλα αυτές τις μπότες πριν από λίγες μέρες και ακόμη και σε αυτές τις δύσκολες στιγμές έφτασαν εκπληκτικά γρήγορα. Πρέπει να πω πρώτα απ 'όλα ότι αγαπώ απολύτως αυτό το κατάστημα γι' αυτό συνεχίζω ξανά και ξανά. Όταν άνοιξα τις μπότες μου, δεν μπορούσα να πιστέψω την κατάσταση τους, οι φωτογραφίες δεν είναι δίκαιες, μοιάζουν να έχουν φορεθεί αρκετές φορές εκεί απολύτως ενώ έχουν φορεθεί ελάχιστα. Θα ήθελα να συστήσω αυτά τα άρβυλα. Δεν θα μπορούσα να είμαι πιο ευχαριστημένος.


O απίστευτος τρόπος που μια χειμωνιάτικη βόλτα θα σε χαλαρώσει - AllYou.gr\nO απίστευτος τρόπος που μια χειμωνιάτικη βόλτα θα σε χαλαρώσει\nΟι ειδικοί προειδοποιούν: μείνε στο κρύο και άγγιξε το σημείο ζεν.\nΑυτές τις γιορτές... μην πέσεις σε χειμερία νάρκη απλά και μόνο γιατί κάνει κρύο. Αντίθετα, ήρθε η ώρα να ντυθείς ζεστά και να απόλαυσεις τις κρύες βόλτες σου, καθώς μ’ αυτό τον τρόπο όχι μόνο την υγεία σου αλλά και την ψυχολογία σου.\nΣύμφωνα με επιστημονικά στοιχεία, το προσωρινό σωματικό στρες που προκαλείται κάθε φορά που εκτίθεσαι σε κρύο –είτε πρόκειται γι’ αυτό που νιώθεις όταν βγαίνεις έξω κατά τη διάρκεια μιας παγωμένης μέρας είτε αυτό που σου προκαλεί ένα κρύο ντους- μπορεί στην πραγματικότητα να δυναμώσει το ανοσοποιητικό σου. Το βασικότερο όμως όφελος μιας βόλτα στο κρύο είναι άλλο: με αυτόν τον τρόπο θα χαλάρωσεις. Κι αυτό γιατί, σύμφωνα με αμερικανική μελέτη, αρκούν 10 λεπτά περπάτημα στο κρύο για ρίξεις χαμηλά τα επίπεδα της κορτιζόλης στο αίμα σου, δηλαδή της ορμόνης που εκκρίνεται όταν η αγωνία (και η λαχτάρα) που νιώθεις χτυπούν κόκκινο.\nΚι αν δε μπορείς να απολαύσεις μια βόλτα στο κρύο, οι ειδικοί σου προτείνουν να απολαύσεις μια εξίσου «εορταστική» θεραπεία: μια καραμέλα με γεύση μέντας. Σύμφωνα με άλλη έρευνα, 30 γραμμάρια αυτής της γλυκιάς γεύσης είναι ικανά να κατευνάζουν το στρες σε λιγότερο από 20 λεπτά.


Δέκα πράγματα που ίσως να μην γνωρίζετε για την αντιύλη – Science in School\nΔέκα πράγματα που ίσως να μην γνωρίζετε για την αντιύλη Understand article\nKeywords: Literature and philosophy, Particle physics, Physics\nΜετάφραση από την Αιμιλία Ξανθοπούλου (Emily Xanthopoulos). Η αντιύλη έχει εμπνεύσει πολλές ιστορίες επιστημονικής φαντασίας, αλλά αυτά εδώ τα συναρπαστικά στοιχεία…\nΑφηρημένη εικόνα των\nενέργειας σε σύγκρουση\nΣτο βιβλίο Άγγελοι και Δαίμονες, ο καθηγητής Langdon προσπαθεί να σώσει την πόλη του Βατικανού από μια βόμβα αντιύλης. Και στο Star Trek, η σύγκρουση ύλης και αντιύλης παρέχει ενέργεια για να ωθήσει το διαστημόπλοιο Enterprise σε ταχύτητα μεγαλύτερη από την ταχύτητα του φωτός. Αλλά η αντιύλη δεν είναι μόνο υλικό επιστημονικής φαντασίας – αν και αυτά τα σενάρια είναι παρατραβηγμένα, υπάρχουν όμως αρκετά στοιχεία για την αντιύλη που θα διασκεδάσουν τα εγκεφαλικά σας κύτταρα.\n1. Η αντιύλη θα έπρεπε να έχει αφανίσει όλη την ύλη στο Σύμπαν\nΤα σωματίδια αντιύλης είναι σχεδόν πανομοιότυπα με τα αντίστοιχα σωματίδια της ύλης, εκτός από το ότι φέρουν το αντίθετο φορτίο και ιδιοστροφορμή. Τα σωματίδια της ύλης και αντιύλης παράγονται ως ζευγάρι και όταν συναντιούνται, αμέσως εξαϋλώνουν το ένα το άλλο, αφήνοντας μόνο ενέργεια πίσω τους.\nΑυτό σημαίνει ότι η Μεγάλη Έκρηξη (Big Bang) θα έπρεπε να έχει δημιουργήσει και να καταστρέψει ίσες ποσότητες αυτών των σωματιδίων. Επομένως γιατί υπάρχουμε σε ένα Σύμπαν που είναι φτιαγμένο σχεδόν αποκλειστικά από την ύλη; Όσον αφορά τους φυσικούς, αυτό συμβαίνει γιατί τελικά υπήρχε ένα επιπλέον σωματίδιο ύλης για κάθε ένα δισεκατομμύριο (109) ζευγαριών ύλης-αντιύλης, Οι φυσικοί εργάζονται σκληρά προσπαθώντας να εξηγήσουν αυτή την ασυμμετρία.\n2. Η αντιύλη είναι πιο κοντά από όσο νομίζετε\nΜικρές ποσότητες αντιύλης πέφτουν συνεχώς σαν βροχή στην Γη με την μορφή κοσμικών ακτίνων – ενεργειακά σωματίδια από το διάστημα. Αυτά τα σωματίδια αντιύλης φτάνουν στην ατμόσφαιρα μας με έναν ρυθμό που κυμαίνεται από λιγότερο από ένα ανά τετραγωνικό χιλιόμετρο ανά αιώνα ως περισσότερα από 10 000 ανά τετραγωνικό μέτρο ανά δευτερόλεπτο. Οι επιστήμονες έχουν επίσης δει στοιχεία για την παραγωγή αντιύλης πάνω από τις καταιγίδες.\nΜοντέλα ατόμων ύλης και\nαντιύλης που δείχνουν τα\nσωματίδια και τα\nαντίστοιχα φορτία τους\nΑλλά άλλες πηγές αντιύλης βρίσκονται ακόμη πιο κοντά μας. Για παράδειγμα, οι μπανάνες απελευθερώνουν ένα ποζιτρόνιο – το ισοδύναμο αντιύλης ενός ηλεκτρονίου – περίπου κάθε 75 λεπτά. Αυτό συμβαίνει γιατί οι μπανάνες περιέχουν μια μικρή ποσότητα καλίου-40, ενός ισότοπου του καλίου που υπάρχει στην φύση. Καθώς το κάλιο-40 διασπάται, περιστασιακά αποβάλλει ένα ποζιτρόνιο κατά την διαδικασία.\nΤα σώματα μας περιέχουν επίσης κάλιο-40, που σημαίνει ότι και από εμάς εκπέμπονται ποζιτρόνια. Η αντιύλη εξαϋλώνεται αμέσως μόλις έρθει σε επαφή με την ύλη, και έτσι αυτά τα σωματίδια αντιύλης έχουν μικρή διάρκεια ζωής.\n3. Οι άνθρωποι έχουν δημιουργήσει μόνο ένα ελάχιστο ποσό αντιύλης\nΟι εξαϋλώσεις ύλης-αντιύλης έχουν την δυνατότητα να απελευθερώνουν ένα τεράστιο ποσό ενέργειας. Ένα γραμμάριο αντιύλης θα μπορούσε να προκαλέσει μια έκρηξη μεγέθους πυρηνικής βόμβας.\nΟι επιστήμονες δημιουργούν αντιύλη για να την μελετήσουν σε πειράματα, αλλά το ποσό που παράγεται είναι ασήμαντο. Όλα τα αντιπρωτόνια που δημιουργήθηκαν στον επιταχυντή σωματιδίων Tevatron του Fermilab (τώρα ανενεργό) αθροίζονται σε μόλις 15 νανογραμμάρια, και του CERN μέχρι τώρα φτάνουν σε περίπου 1 νανογραμμάριο.\nΤο πρόβλημα βρίσκεται στην αποδοτικότητα και το κόστος της παραγωγής και αποθήκευσης της αντιύλης. Η παραγωγή 1 γραμμαρίου αντιύλης θα απαιτούσε περίπου 25 εκατομμύρια δισεκατομμύρια (1015) κιλοβατώρες ενέργειας και θα κόστιζε πάνω από ένα εκατομμύριο δισεκατομμύρια αμερικανικά δολάρια.\n4. Υπάρχει κάτι τέτοιο όπως μια παγίδα αντιύλης\nΓια να μελετήσεις την αντιύλη, πρέπει να την εμποδίσεις να εξαϋλωθεί από την ύλη. Οι επιστήμονες το πετυχαίνουν δεσμεύοντας τα φορτισμένα σωματίδια, όπως τα ποζιτρόνια και τα αντιπρωτόνια, σε συσκευές που ονομάζονται παγίδες Penning. Αυτές οι παγίδες είναι συγκρίσιμες με μικροσκοπικούς επιταχυντές. Μέσα τους, τα σωματίδια περιελίσσονται καθώς τα μαγνητικά και ηλεκτρικά πεδία τα εμποδίζουν να συγκρουστούν με τους τοίχους της παγίδας.\nΑλλά οι παγίδες Penning δεν λειτουργούν σε ουδέτερα σωματίδια όπως τα αντιυδρογόνα. Επειδή δεν έχουν ηλεκτρικό φορτίο, αυτά τα σωματίδια δεν μπορούν να περιοριστούν από τα ηλεκτρικά πεδία. Αντ’ αυτού, δεσμεύονται με παγίδες Ioffe, που εκμεταλλεύονται τις μαγνητικές ιδιότητες του σωματιδίου. Οι παγίδες Ioffe λειτουργούν δημιουργώντας μια περιοχή του χώρου όπου το μαγνητικό πεδίο γίνεται μεγαλύτερο σε όλες τις κατευθύνσεις. Το σωματίδιο προσελκύεται από την περιοχή με το ασθενέστερο μαγνητικό πεδίο, όπως ακριβώς μια μπίλια που κινείται μέσα σε ένα μπολ και τελικά φτάνει στον πάτο.\n5. Η αντιύλη μπορεί να «πέφτει» προς τα πάνω\nΤα σωματίδια της αντιύλης και της ύλης έχουν την ίδια μάζα αλλά διαφέρουν στις ιδιότητες όπως το ηλεκτρικό φορτίο και την στροφορμή. To Καθιερωμένο Πρότυπο – η θεωρία που περιγράφει καλύτερα τα σωματίδια και τις αλληλεπιδράσεις τους – προβλέπει ότι η βαρύτητα θα έπρεπε να έχει την ίδια επίδραση στην ύλη και την αντιύλη· ωστόσο αυτό δεν το έχουμε δει ακόμη. Πειράματα στο CERN, όπως τα AEGIS, ALPHA και GBAR, προσπαθούν να το δουν.\nΗ παρατήρηση της επίδρασης της βαρύτητας στην αντιύλη δεν είναι τόσο εύκολη όπως παρακολουθώντας ένα μήλο να πέφτει από ένα δέντρο. Αυτά τα πειράματα θα πρέπει να κρατούν την αντιύλη σε μια παγίδα η να την επιβραδύνουν με το να την ψύχουν σε θερμοκρασίες λίγο πάνω από το απόλυτο μηδέν. Και επειδή η βαρύτητα είναι η ασθενέστερη από τις θεμελιώδεις δυνάμεις, οι φυσικοί θα πρέπει να χρησιμοποιήσουν αφόρτιστα σωματίδια αντιύλης σε αυτά τα πειράματα για να εμποδίσουν την παρεμβολή από την πιο ισχυρή ηλεκτρική δύναμη.\n6. Η αντιύλη μελετάται σε επιβραδυντές σωματιδίων\nΈχετε ακούσει για τους επιταχυντές σωματιδίων, αλλά γνωρίζατε ότι υπάρχουν και επιβραδυντές σωματιδίων; Το CERN στεγάζει μια μηχανή που ονομάζεται ο επιβραδυντής αντιπρωτονίων, ένας δακτύλιος αποθήκευσης που μπορεί να συλλάβει και να επιβραδύνει αντιπρωτόνια για να μελετήσουμε τις ιδιότητες τους και την συμπεριφορά τους.\nΣτους κυκλικούς επιταχυντές σωματιδίων όπως τον Μεγάλο Επιταχυντή Αδρονίων, τα σωματίδια παίρνουν μια ώθηση ενέργειας κάθε φορά που συμπληρώνουν μια περιστροφή. Οι επιβραδυντές λειτουργούν αντίστροφα· αντί για μια ενεργειακή τόνωση, τα σωματίδια έχουν μια ώθηση προς τα πίσω για να επιβραδύνεται η ταχύτητα τους.\nΟ επιβραδυντής αντιπρωτονίων στο CERN επιβραδύνει τα αντιπρωτόνια πριν να τα στείλει σε διάφορα πειράματα που μελετούν την αντιύλη.\n7. Τα νετρίνα μπορεί να είναι τα δικά τους αντισωματίδια\nΈνα σωματίδιο ύλης και το ζευγάρι του της αντιύλης φέρουν αντίθετα φορτία, και έτσι μπορεί κανείς να τα ξεχωρίσει εύκολα. Τα νετρίνα – σωματίδια με σχεδόν μηδενική μάζα που σπάνια αλληλεπιδρούν με την ύλη – δεν έχουν κανένα φορτίο. Οι επιστήμονες πιστεύουν ότι μπορεί να είναι σωματίδια Majorana, μια υποθετική κατηγορία σωματιδίων που είναι τα δικά τους αντισωματίδια.\nΓια να διαπιστωθεί αν συμβαίνει αυτό, οι επιστήμονες ψάχνουν για μια συμπεριφορά που ονομάζεται διπλή-βήτα διάσπαση χωρίς νετρίνα. Μερικοί ραδιενεργοί πυρήνες διασπώνται ταυτόχρονα, απελευθερώνοντας δύο ηλεκτρόνια και δύο νετρίνα. Αν τα νετρίνα ήταν τα δικά τους αντισωματίδια, τότε θα εξαΰλωναν το ένα το άλλο ως επακόλουθο της διπλής διάσπασης, και οι επιστήμονες θα παρατηρούσαν μόνο ηλεκτρόνια.\nΗ εύρεση νετρίνων Majorana θα μπορούσε να βοηθήσει να εξηγήσουμε γιατί υπάρχει η ασυμμετρία ύλης-αντιύλης. Οι φυσικοί υποθέτουν ότι τα νετρίνα Majorana μπορεί να είναι είτε βαριά είτε ελαφριά. Τα ελαφριά υπάρχουν σήμερα, και τα βαριά θα μπορούσε να υπήρχαν μόνο αμέσως μετά την Μεγάλη Έκρηξη. Αυτά τα βαριά νετρίνα Majorana μπορεί να είχαν διασπαστεί ασύμμετρα, οδηγώντας σε αυτό το ελάχιστο πλεόνασμα ύλης που επέτρεψε στο Σύμπαν μας να υπάρχει.\n8. Η αντιύλη χρησιμοποιείται στην ιατρική\nΗ τομογραφία εκπομπής ποζιτρονίων χρησιμοποιεί ποζιτρόνια για να παράγει εικόνες υψηλής ανάλυσης του σώματος. Τα ραδιενεργά ισότοπα που εκπέμπουν ποζιτρόνια (όπως αυτά που βρίσκονται στις μπανάνες) συνδέονται με χημικές ουσίες, όπως η γλυκόζη, που χρησιμοποιούνται φυσικά από το σώμα. Αυτές οι ενώσεις μπαίνουν στην κυκλοφορία του αίματος, όπου φυσικά διασπώνται, απελευθερώνοντας ποζιτρόνια που συναντούν ηλεκτρόνια στο σώμα. Αυτά τα σωματίδια εξαϋλώνουν το ένα το άλλο, παράγοντας ακτίνες-γ που χρησιμοποιούνται για την κατασκευή εικόνων.\nΟι γιατροί μπορούν ήδη να στοχεύουν όγκους με ακριβείς δέσμες πρωτονίων που απελευθερώνουν την ενέργεια τους μόνο αφού περάσουν με ασφάλεια μέσα από τους υγιείς ιστούς. Αλλά οι επιστήμονες που εργάζονται στο πείραμα κυττάρων με αντιπρωτόνια (ACE) του CERN μελέτησαν την αποτελεσματικότητα και καταλληλότητα της χρήσης αντιπρωτονίων αντί των πρωτονίων, η οποία προσθέτει μια επιπλέον έκρηξη ενέργειας. Αυτή η τεχνική αποδείχθηκε αποτελεσματική στα κύτταρα των χάμστερ, αλλά οι ερευνητές δεν έχουν πραγματοποιήσει ακόμη μελέτες στα ανθρώπινα κύτταρα.\nΣτο πείραμα κυττάρων με αντιπρωτόνια (ACE) του CERN, μια δέσμη σωματιδίων μπαίνει σε έναν σωλήνα κυττάρων στο κέντρο μιας δεξαμενής για να εξετάσουμε την χρήση της αντιύλης για την αντιμετώπιση του καρκίνου.\n9. Απομεινάρια της αντιύλης μπορεί ακόμη να παραμονεύουν στο διάστημα\nΓια να λύσουμε το πρόβλημα της ασυμμετρίας της αντιύλης-ύλης, οι επιστήμονες ψάχνουν για αντιύλη που έχει εναπομείνει από την Μεγάλη Έκρηξη. Ψάχνουν για αυτά τα σωματίδια χρησιμοποιώντας τον άλφα μαγνητικό φασματογράφο (AMS), έναν ανιχνευτή σωματιδίων στον Διεθνή Διαστημικό Σταθμό.\nΟ AMS περιέχει μαγνητικά πεδία που κάμπτουν την διαδρομή των κοσμικών σωματιδίων για να διαχωρίσουν την ύλη από την αντιύλη. Οι ανιχνευτές του αξιολογούν και αναγνωρίζουν τα σωματίδια καθώς περνούν από τα μαγνητικά πεδία.\n10. Η αντιύλη θα μπορούσε να τροφοδοτήσει διαστημόπλοια\nΜόνο μια χούφτα αντιύλης θα μπορούσε να παράγει μια τεράστια ποσότητα ενέργειας, καθιστώντας το ένα δημοφιλές καύσιμο για μελλοντικά οχήματα στην επιστημονική φαντασία.\nΗ προώθηση πυραύλων αντιύλης είναι υποθετικά εφικτή, αλλά δεν υπάρχει προς το παρόν η τεχνολογία για την μαζική παραγωγή η την συλλογή αντιύλης στον απαιτούμενο όγκο. Κάποτε, αν μπορέσουμε να βρούμε έναν τρόπο να δημιουργήσουμε η να συλλέξουμε αρκετή αντιύλη, το διαστρικό ταξίδι που προωθείται από την αντιύλη θα μπορούσε να γίνει πραγματικότητα.\nΑυτό το άρθρο αναπαράγεται με την ευγενική άδεια του περιοδικού Symmetryw1, στο οποίο δημοσιεύθηκε αρχικά.\nw1 – Το περιοδικό Symmetry είναι μια δωρεάν ηλεκτρονική έκδοση που καλύπτει την φυσική σωματιδίων. Δημοσιεύεται από κοινού από το Fermi National Accelerator Laboratory και το SLAC National Accelerator Laboratory, ΗΠΑ. Για να δείτε το πρωτότυπο άρθρο, μπορείτε να επισκεφτείτε την ιστοσελίδα του Symmetry.\nΗ Diana Kwon είναι ανεξάρτητη δημοσιογράφος επιστήμης που έχει την βάση της στο Βερολίνο, Γερμανία. Η δουλειά της έχει εμφανιστεί και στον έντυπο τύπο και στο διαδίκτυο σε πολλές εκδόσεις συμπεριλαμβανομένων και των Scientific American, Quartz και New Scientist.\nΤο άρθρο παρέχει μια καλή εικόνα της αντιύλης, δίνοντας παραδείγματα για το πώς τα αντισωματίδια είναι σημαντικά στις ζωές μας και πως μπορούν να γίνουν ακόμη πιο σημαντικά για την κοινωνία μας. Προσπαθεί να φέρει την αντιύλη πιο κοντά στην καθημερινή μας ύπαρξη, δείχνοντας πως παράγονται τα μικρά αντισωματίδια στην Γη γύρω μας, και ακόμη και από εμάς.\nΓραμμένο σε ένα στυλ που διεγείρει την περαιτέρω έρευνα, το άρθρο όχι μόνο προσφέρει ένα καλό σημείο εκκίνησης για θέματα σχετικά με την φυσική σωματιδίων, αλλά μπορεί επίσης να χρησιμοποιηθεί για να δώσει έναυσμα για συζητήσεις ανάμεσα στους μαθητές. Οι μαθητές μπορούν να εξετάσουν πως αλληλεπιδρούν η επιστημονική φαντασία και η επιστήμη – και ποια προβλέπει την άλλη – και το άρθρο μπορεί να συνδεθεί με μη-επιστημονικά πεδία όπως την ιστορία, την λογοτεχνία και την τέχνη.\nMarco Nicolini, καθηγητής φυσικής, μαθηματικών και αστρονομίας, δημοσιογράφος επιστήμης, Ευρωπαϊκό Σχολείο των Βρυξελλών ΙΙ, Βέλγιο


Subject: Zaragoza Mon 19 Nov 2012, 02:45\nZaragoza είναι το όνομα του νέου κόμικ στο οποίο δουλεύω αυτόν τον καιρό. Το ποστάρω, λοιπόν, όπως είχα υποσχεθεί. Ελπίζω να σας αρέσει.\nΕδώ είναι και τα links για όσους αργούν να φορτώσουν οι εικόνες.\nSubject: Re: Zaragoza Mon 19 Nov 2012, 03:30\nΠάνο μπράβο, πολύ ωραία δουλεια! Αναρωτιέμαι πόσο καιρό σου πήρε να το κάνεις αυτο, ξέρω πολύ καλα πόσο χρονοβόρο ειναι!\nΕιδικά οταν είδα την πρώτη σελίδα ενθουσιάστηκα, ουτε περίμενα οτι θα ηταν ιστορικό.\nΠολύ ωραίες εκφράσεις προσώπων, μονο ελάχιστε εξαιρέσεις δε με έπεισαν.\nΞέρω ποσο δύσκολο ειναι και δε θελω να φανώ ζώο ή να σου πω πως γίνεται κατι γιατι δε ξέρω καλύτερα, απλα υπήρχαν εκφράσεις ή πόζες οπως στη σελίδα 5, τελευταίο πάνελ ο στρατηγός (δε ξερω τους βαθμούς, τον λεω ετσι επιδη έδωσε την εντολή : P) που φαίνεται πολύ χαλαρός και οτι δε φωνάζει ενω δίνει την εντολή\nκαι στην 9η σελίδα ο Alvard στο 2ο panel που μου φαίνεται περισσότερο φρικάρισμένος σαν να λέει RETREAT αντι για attack : P Αυτο ειναι μια γραμμή στο μάτι μονο.\nΜονο αυτο εχω να πώ απο "αρνητικά", μου άρεσε πολύ η δουλεία σου και περιμένω με το καλό οταν θα μπορέσεις να φτιάξεις το επόμενο chapter!\nΚαι πάλι πολύ καλη δουλειά, μπράβο!\nSubject: Re: Zaragoza Tue 20 Nov 2012, 18:18\nΜια λέξη: ΦΟΒΕΡΟ. Ειδικά το σχέδιο. Εγώ δεν θα μπορούσα ποτέ να ζωγραφίσω (μάλλον) το ίδιο άτομο πάνω από μια φορά . Επίσης μ´ άρεσαν τα τείχη, τα κανόνια, η ενδυμασία κλπ. Όλα πολύ καλοφτιαγμένα.\nΌσον αφορά την υπόθεση, με εξέπληξε το γεγονός ότι είχε και Ιστορία μέσα! Είναι κάτι διαφορετικό και δεν έχει, προς το παρον τουλάχιστον, σχέση με μαγείες, φιλτρα και γενικότερα υπερφυσικά φαινόμενα και πλάσματα. Δεν βλέπεις τέτοιο comic κάθε μέρα.\n+1 για τον κόπο και για τον χρόνο που αφιέρωσες για να το φτιάξεις. Ελπίζω να μην το σταματήσεις. Είναι πολύ ωραίο.\nSubject: Re: Zaragoza


Αμερικανοσιωνιστές και Ισραήλ οι μόνοι που ωφελήθηκαν από τους πολέμους στη Μέση Ανατολή | ΧΡΥΣΗ ΑΥΓΗ\n← Η ΧΡΥΣΗ ΑΥΓΗ, ο Παπούλιας και ο σεβασμός στους θεσμούς\nΟ αργός θάνατος του Έλληνα εμποράκου →\nΌτι ξεκίνησε στη Μέση Ανατολή ως «αραβική άνοιξη» έχει μετατραπεί σε έναν νοσηρό «αραβικό χειμώνα». Ότι ξεκίνησε ως «απελευθέρωση» και «εκδημοκρατισμός» μετατράπηκε σε καταστροφή λαών και διάλυση κρατών. Το Ισραήλ κατάφερε να οδηγήσει τους χορηγούς των πρόσφατων πολέμων στην Μέση Ανατολή σε πτώχευση, πραγματική και πνευματική.\nΤο Ισραήλ και οι λομπίστες του στις ΗΠΑ μειδιούν ειρωνικά όταν εισπράττουν διαμαρτυρίες για την ετήσια βοήθεια των 3 δισεκατομμυρίων δολαρίων που χορηγούν οι ΗΠΑ σε αυτή την χώρα. Μειδιούν ειρωνικά διότι το ποσό αυτό αντιπροσωπεύει ένα ελαχιστότατο ποσοστό αυτού που κοστίζει πραγματικά το Ισραήλ στις ΗΠΑ. Το πραγματικό κόστος είναι άθροισμα όλων των πολέμων που διεξάγουν οι ΗΠΑ στην Μέση Ανατολή για αυτή την χώρα. Ο πόλεμος του Ιράκ έχει κοστίσει στις ΗΠΑ 815 δισεκατομμύρια δολάρια και ακόμη δεν έχει τελειώσει. Η μόνη χώρα που ωφελήθηκε από αυτόν τον πόλεμο είναι το Ισραήλ, σίγουρα όχι οι ΗΠΑ και βέβαια όχι το Ιράκ. Ο αριθμός των Ιρακινών που έχασαν την ζωή τους ένεκα του πολέμου ανέρχεται σε 1.455.590 . Σύμφωνα με μια ακαδημαϊκή μελέτη ερευνητών από τα Πανεπιστήμια Ουάσιγκτον, John Hopkins, Simon Fraser και Mustansiriya που δημοσιεύτηκε τον Οκτώβριο 2013 περίπου μισό εκατομμύριο Ιρακινοί πέθαναν μετά την εισβολή των Αμερικανών στην χώρα αυτή από αιτίες που σχετίζονται έμμεσα με τον πόλεμο. Η μόνη χώρα που ωφελήθηκε από την σχεδόν ολική καταστροφή του Ιράκ είναι το Ισραήλ.\nΑς αναρωτηθούμε όμως ποιος επωφελήθηκε και από τους άλλους πρόσφατους πολέμους των ΗΠΑ στην Μέση Ανατολή. Οι ΗΠΑ υποστήριξαν την πτώση του Μουμπάρακ στην Αίγυπτο και προώθησαν σ’ αυτή την χώρα «δημοκρατικές» διαδικασίες. Οι δημοκρατικές διαδικασίες έφεραν στον πρωθυπουργικό θώκο της Αιγύπτου τον Μόρσι της Μουσουλμανικής Αδελφότητας, ένα άτομο που δεν ήταν αρεστό στο Ισραήλ. Το στρατιωτικό πραξικόπημα που ακολούθησε έφερε τον σωστό και αρεστό του Ισραήλ στην εξουσία. Ότι και αν συμβεί από εδώ και πέρα στην Αίγυπτο το Ισραήλ θα έχει την επικαρπία.\nΟι βομβαρδισμοί της Λιβύης είχαν ως σκοπό την αποπομπή και εκτέλεση του Καντάφι, έτσι ώστε το Ισραήλ να μην ανησυχεί για το τι θα πράξει η χώρα αυτή με τα πετροδολάρια της. Το αμερικανικό Πεντάγωνο διέθεσε 1,1 δισεκατομμύρια δολάρια το 2011 για τις στρατιωτικές επιχειρήσεις στην Λιβύη. Το Ισραήλ δεν πλήρωσε τίποτε, αν και είναι η μόνη χώρα που ωφελήθηκε.\nΣτον πόλεμο της Συρίας μέχρι στιγμής έχουν διατεθεί από τις ΗΠΑ 1 δισεκατομμύριο δολάρια και έχουν απολέσει την ζωή τους πάνω από 120.000 Σύριοι άμαχοι πολίτες. Το τίμημα του πολέμου το πλήρωσαν οι ΗΠΑ, η Σαουδική Αραβία και η Συρία. Οι μόνοι που ωφελήθηκαν είναι οι Ισραηλινοί.\nΟι προσπάθειες του Ισραήλ να πείσει με την προπαγανδιστική του μηχανή τον κόσμο ότι το Ιράν διαθέτει πυρηνικά όπλα είναι ασταμάτητες. Έως ότου υπάρξει κάποια λύση το Ιράν θα υποφέρει από τον διεθνή αποκλεισμό του και η μόνη χώρα που θα επωφελείται θα είναι το Ισραήλ.\nΤο συνολικό κόστος των πολέμων Ιράκ και Αφγανιστάν ανέρχεται σε 1,5 τρισεκατομμύρια δολάρια. Στο κόστος αυτό δεν έχει συνυπολογιστεί το χρηματοπιστωτικό κόστος που ανέρχεται σε πάρα πολλά δισεκατομμύρια. Εκατομμύρια άνθρωποι έχασαν την ζωή τους. Ο κόσμος συνολικά σίγουρα έχασε. Την επικαρπία όλων αυτών την μοιράζεται το Ισραήλ μαζί με τα μεγάλα του αφεντικά τους Αμερικανοσιωνιστές.\nΔιαβάστε περισσότερα: http://www.xryshaygh.com/index.php/enimerosi/view/amerikanosiwnistes-kai-israhl-oi-monoi-pou-wfelhthhkan-apo-tous-polemous-st#ixzz2jOBoJML1\nOne Response to Αμερικανοσιωνιστές και Ισραήλ οι μόνοι που ωφελήθηκαν από τους πολέμους στη Μέση Ανατολή\n100 ετη – σχεδόν ενας αιων παρήλθε και οι εβραίοι εξακολουθούν να κυβερνούν την Ελλάδα…..\nΕιναι γνωστό οτι ο Ελευθέριος Βενιζέλος ήταν εβραίος, το πραγματικό του όνομα ήταν Μπενι Ζελόν.\nΕιναι επίσης γνωστό οτι η συμπεριφορά του κατέστρεψε την Χώρα διότι η πολιτική του ήταν υπο την επήρρεια του εβραικού ευρωπαικού λόμπυ, Ρότσιλντ…. δηλ…της Αντάντ.\nΜολονότι ο Ελευθέριος Βενιζέλος απέθανε, η εσφαλμένη πολιτική του συνεχίζεται, καθότι στην κατοικία του εδρεύει εδω και αρκετά χρόνια η Αγγλική Πρεσβεία δηλ…η εσφαλμένη πολιτική του Βενιζέλου συνεχίζεται μέσω της Αγγλικής επιρροής.\nΤούτο ομολογεί περιχαρής και ο Τζόν Κίτμερ….. ο νέος Αγγλος Πρέσβης: “ειναι τιμή μου να ζω στην κατοικία του Ελευθερίου Βενιζέλου”…\nΔυστυχώς η χειραγώγηση της Ελλάδος απο την Αγγλία – εβραικό ευρωπαικό λόμπυ δέν αποτελεί τιμή για μας τους Ελληνες…………………………αλλά ΟΝΕΙΔΟΣ !!\nπηγή….13 – Οκτ.2013.ΒΗmagazino


Ο Έιτον “σκότωσε” τους Κλίπερς στο θρίλερ, 2-0 μπροστά οι Σάνς! (vid) – totalbasket.gr\nΔημοσιεύθηκε στις Τετάρτη, 23 Ιουνίου 2021, 8:32\nΣε ένα ανεπανάληπτο θρίλερ στην “Πόλη των Ήλιων”, οι Φοίνιξ Σάνς επικράτησαν των Λός Άντζελες Κλίπερς με 104-103, έχοντας ως απόλυτο λυτρωτή τον Ντεάντρε Έιτον, που με ένα συγκλονιστικό αλει-ούπ κάρφωμα χάρισε την νίκη στην ομάδα του και το 2-0, προβάδισμα το οποίο διαθέτει και το δικό του “μαξιλαράκι” ασφαλείας.\nΜέσα σε 0.7 δέκατα του δευτερολέπτου, ο Ντεάντρε Έιτον κατάφερε σε ένα από τα πιο συναρπαστικά νικητήρια καλάθια στην ιστορία της λίγκας να χαρίσει την πολυπόθητη νίκη στους Σάνς. Μετά τις 2 άστοχες βολές του Πόλ Τζόρτζ λίγο πριν την λήξη της αναμέτρησης, το Φοίνιξ εκμεταλλεύτηκε στο έπακρο τον παρ’όλ’αυτά ελάχιστο χρόνο που διέθετε, έκανε την έκπληξη και πλέον ταξιδεύει στο Λός Άντζελες για να συνεχίσει το έργο του.\nΌσο για το παιχνίδι, αυτό ήταν ένα πραγματικό ντέρμπι από την αρχή μέχρι το τέλος. Και με 1.5 λεπτό για το φινάλε έμοιαζε να γέρνει προς την πλευρά των Σανς όταν ξέφυγαν με 100-95. Οι Κλίπερς όμως απάντησαν με ένα σερί 6-0 για το 100-101, για να ακολουθήσουν μεγάλα σουτ από τους Μπούκερ και Τζορτζ. Με το σκορ όμως στο 102-103 ήρθαν οι χαμένες βολές του Τζορτζ και στην συνέχεια το νικητήριο καλάθι του Έιτον, σε ένα τρελό φινάλε.\nΟ Κάμερον Πέιν με 29 πόντους και 9 ασίστ ήταν ο κορυφαίος των Σανς, με τον Έιτον να προσθέτει 24 πόντους και 14 ριμπάουντ και τον Ντέβιν Μπούκερ 20 πόντους (αλλά με 5/16 σουτ).\nΓια τους Κλίπερς, ο Τζορτζ είχε 26 πόντους, ο Ρέτζι Τζάκσον 19 πόντους και ο Ίβιτσα Ζούμπατς 14 πόντους και 11 ριμπάουντ.\nΗ σειρά τώρα μεταφέρεται στο Λός Άντζελες, με τον Κρίς Πόλ να επιστρέφει και στην αγωνιστική δράση μετά την περιπέτεια που βίωσε με τον Κορωνοϊό, αλλά και στην πόλη που αγαπήθηκε όσο λίγοι.\nΔείτε τα highlights της αναμέτρησης και το νικητήριο καλάθι του Έιτον:\nTAGS:Featured2, Los Angeles Clippers, NBA, NBA Playoffs, Phoenix Suns\nΑποκάλυψη: Θέλει Γκόρντιτς στη Μπουρσασπόρ ο Αλιμπίγιεβιτς!


Κουφός: «Το ποτήρι είναι γεμάτο…» – Infobasket\nΚουφός: «Το ποτήρι είναι γεμάτο…»\n17/05/2011 ΑΘΗΝΑ ΠΑΤΡΙΝΟΥ\nΜπορεί η εικόνα των παικτών του ΑΓΟΡ στη Δράμα να ήταν βελτιωμένη και άκρως ανταγωνιστική, αλλά αυτό όπως φάνηκε δεν ήταν αρκετό για να πάρουν τη νίκη.\nΗ ήττα του Λαυρίου διατήρησε το Ρέθυμνο στη δεύτερη θέση και πλέον, όπως αναφέρει και χαρακτηριστικά ο Στέργιος Κουφός, στα εναπομείναντα τέσσερα παιχνίδια χρειάζεται προσοχή και προσήλωση, ώστε στο τέλος οι Κρητικοί να είναι αυτοί που θα χαμογελάσουν.\n«Για μια ακόμη φορά θα πω ότι το ποτήρι είναι γεμάτο… Ας κρατήσουμε την εμφάνιση γιατί τα παιδιά πάλεψαν καθ’ όλη τη διάρκεια του αγώνα, απέναντι στην πρωταθλήτρια ομάδα του πρωταθλήματος. Βέβαια, στα κρίσιμα σημεία του αγώνα εμφανιστήκαμε κατώτεροι των περιστάσεων. Για μια ομάδα που θέλει να ανέβει, η εικόνα μας στην επίθεση τα 4 τελευταία λεπτά ήταν κατώτερη του αναμενομένου», ανέφερε ο έμπειρος τεχνικός σχολιάζοντας στη συνέχεια τα εναπομείναντα παιχνίδια:\n«Eτσι όπως έχει εξελιχθεί το πρωτάθλημα, έχει αποδειχθεί ότι δεν υπάρχει εύκολο παιχνίδι και στα 4 ματς που παίζαμε, πρέπει να είμαστε πολύ προσεκτικοί και σοβαροί. Έχουμε δύο παιχνίδια στην έδρα μας, όπου και οι δύο ομάδες που παίζουμε πέτυχαν σπουδαία διπλά. Ο Αρκαδικός κέρδισε στην Πάτρα τον Απόλλωνα και η ΑΕΚ Άργους στον Υμηττό τον Αμύντα. Θέλει πολύ προσήλωση και προσοχή στα υπόλοιπα 4 παιχνίδια. Είναι καλό ότι έχασε το Λαύριο, γιατί δεν φαίνεται τόσο πολύ η απώλεια της νίκης στο δικό μας παιχνίδι. Προτεραιότητα είναι ότι δείξαμε πως έχουμε συνέλθει από την ήττα – σοκ από τον Απόλλων Πατρών, ενώ επίσης, κερδίσαμε τον Γκρούντμνπεργκ και τον Γιώργο Θεοδωράκο.\nΝιπεργιάλης: «Είμαστε σε καλή κατάσταση» →


Πιο κοντά στον Κιμ μετά την επιστροφή των τριών αιχμαλώτων | Κόσμος | Η ΚΑΘΗΜΕΡΙΝΗ\nΠιο κοντά στον Κιμ μετά την επιστροφή των τριών αιχμαλώτων\nKATIE RODGERS / THE NEW YORK TIMES\nΑυτοπροσώπως υποδέχθηκε τους τρεις Αμερικανούς αιχμαλώτους στην αεροπορική βάση Αντριους ο πρόεδρος Ντόναλντ Τραμπ.\nΤρεις Αμερικανοί αιχμάλωτοι, που απελευθερώθηκαν από τη Β. Κορέα, έφτασαν στην αεροπορική βάση Αντριους, νωρίς την Πέμπτη, και δέχθηκαν το προσωπικό καλωσόρισμα του προέδρου Τραμπ που ταξίδεψε μέχρι εκεί, μέσα στη νύχτα, προκειμένου να τους προϋπαντήσει.\nΚουνώντας τα χέρια τους και κρατώντας πινακίδες με το σήμα της ειρήνης, οι απελευθερωμένοι αιχμάλωτοι, Κιμ Ντονγκ-τσουλ, Τόνι Κιμ και Κιμ Χακ-σονγκ, κατέβηκαν από τη σκάλα του αεροσκάφους ακολουθούμενοι από τον πρόεδρο Τραμπ και άλλους υψηλόβαθμους αξιωματούχους όπως ο υπουργός Εξωτερικών Μάικ Πομπέο, ο οποίος πέταξε μέχρι την Πιονγιάνγκ προκειμένου να εξασφαλίσει την απελευθέρωσή τους.\nΗ επιστροφή τους στις ΗΠΑ αφαίρεσε ένα ευαίσθητο εμπόδιο, καθώς ο Αμερικανός πρόεδρος ετοιμάζεται να βρεθεί δίπλα στον Βορειοκορεάτη ηγέτη Κιμ Γιονγκ Ουν, στις 12 Ιουνίου στη Σιγκαπούρη, σε μία συνάντηση που θα αποτελέσει ορόσημο.\nΑλλά καθώς ο Τραμπ λουζόταν από το φως των προβολέων και των τηλεοπτικών καμερών, υπέδειξε ότι το δυσκολότερο κομμάτι των διαπραγματεύσεων, που περιλαμβάνει να πεισθεί η Β. Κορέα να αποσυναρμολογήσει τα πυρηνικά της όπλα, βρίσκεται ακόμα μπροστά. Και όπως κάνει πάντα όταν πρόκειται για διαπραγματεύσεις, απέφυγε να λάβει αποφασιστικό ύφος.\n«Ελπίζουμε ότι τα πάντα θα λειτουργήσουν σε ανώτατο επίπεδο», δήλωσε ο Τραμπ. Στη συνέχεια έκανε ένα κομπλιμέντο στον Κιμ λέγοντας: «Θέλουμε να ευχαριστήσουμε τον Κιμ Γιονγκ Ουν, που υπήρξε τέλειος σε αυτούς τους απίστευτους ανθρώπους».\nΟ Τραμπ, ο οποίος πέρασε μια κουραστική εβδομάδα με τα νέα για την πορεία της έρευνας για την προεκλογική του εκστρατεία και τους δεσμούς που αυτή είχε με τη Ρωσία και αντιμετώπισε τις επικρίσεις των Ευρωπαίων συμμάχων για την απόσυρση από τη συμφωνία με το Ιράν, ήταν έτοιμος να γιορτάσει ένα θρίαμβο της εξωτερικής του πολιτικής. Ο αντιπρόεδρος Μάικ Πενς και η σύζυγός του Κάρεν Πενς, ο Πομπέο και η Πρώτη Κυρία Μελάνια Τραμπ βρέθηκαν στην αεροπορική βάση για να υποδεχθούν τους τρεις τέως κρατουμένους.\nΛίγες ώρες νωρίτερα, ο κ. Τραμπ είχε κάνει αναρτήσεις στο Τwitter, με τις οποίες μιλούσε για απαγόρευση προσέλευσης των μέσων μαζικής ενημέρωσης σε εκδηλώσεις, εξαιτίας της δυσαρέσκειάς του γι’ αυτό που εξέλαβε ως αρνητική κάλυψη της κυβέρνησής του. Ωστόσο, δεκάδες δημοσιογράφοι συγκεντρώθηκαν στην αεροπορική βάση το πρωί της Πέμπτης, στρέφοντας τις κάμερες στον κ. Τραμπ, τους απελευθερωθέντες και σε μία μεγάλη αμερικανική σημαία που είχε υψωθεί στον διάδρομο προσγείωσης.\nΕρωτηθείς από δημοσιογράφους σχετικά με την επιστροφή των τριών, ο Ντόναλντ Τραμπ απάντησε: «Η πραγματική τιμή θα είναι αν καταγράψουμε νίκη στην αποσυναρμολόγηση των πυρηνικών όπλων».\nΗ επιστροφή των τριών στο Μέριλαντ αποτέλεσε το αποκορύφωμα ενός δύσκολου ταξιδιού για τον κ. Πομπέο, ο οποίος ταξίδεψε στην Πιονγιάνγκ προκειμένου να προετοιμάσει τη συνάντηση κορυφής.\nΟ πρόεδρος πέρασε τις τελευταίες ώρες, πριν από την άφιξή τους, σε εορταστική διάθεση. Ανέφερε, μάλιστα, στο υπουργικό συμβούλιο ότι «όλοι πιστεύουν» πως πρέπει να λάβει το Νομπέλ Ειρήνης επειδή εξασφάλισε την απελευθέρωση των κρατουμένων.\nΣε ανακοίνωσή τους, καθώς ταξίδευαν προς τις ΗΠΑ, οι τρεις κρατούμενοι δήλωσαν ότι ήθελαν να εκφράσουν «τη βαθιά τους εκτίμηση στην κυβέρνηση των ΗΠΑ, τον πρόεδρο Τραμπ, τον υπουργό Εξωτερικών Πομπέο, και τον λαό των Ηνωμένων Πολιτειών που μας έφεραν σπίτι».\nΟι αναλυτές παρακολουθούν τις εξελίξεις προκειμένου να διαπιστώσουν αν η επιστροφή των κρατουμένων είναι μια πραγματική χειρονομία καλής θέλησης από τη Β. Κορέα ή αν ο Κιμ θα χρησιμοποιήσει την απελευθέρωση των τριών ως αντίβαρο προκειμένου να επιμηκύνει τον χρόνο για να αποσυναρμολογήσει τα πυρηνικά του όπλα.


Μετακινήσεις αξιωματικών από Ανθρωποκτονιών και Εκβιαστών: Ο άκομψος χειρισμός και οι κακοφωνίες - City24 News\nΜετακινήσεις αξιωματικών από Ανθρωποκτονιών και Εκβιαστών: Ο άκομψος χειρισμός και οι κακοφωνίες\nΝούμερο ένα θέμα συζήτησης στους κόλπους της ΕΛ.ΑΣ. αποτελεί η απόφαση του αρχηγού του Σώματος για την αιφνιδιαστική μετακίνηση τριών αξιωματικών της Ασφάλειας Αττικής.\nΤη θέση του μέχρι χθες διοικητή του Τμήματος Ανθρωποκτονιών, Κώστα Χασιώτη, θα πάρει αξιωματικός (αστυνομικός υποδιευθυντής στο βαθμό), ο οποίος υπηρετεί στη Δίωξη Ναρκωτικών του αεροδρομίου «Ελευθέριος Βενιζέλος».\nΓια κάποιους στους κόλπους της ΕΛ.ΑΣ. η είδηση των μετακινήσεων δεν έπεσε σαν κεραυνός εν αιθρία. Και αυτό γιατί το τελευταίο διάστημα ο διοικητής Ασφαλείας Αττικής είχε δώσει «δείγμα» των προθέσεων της ηγεσίας του Σώματος για αλλαγές, ύστερα από την αναβάθμισή του στις κρίσεις της Αστυνομίας που έλαβαν χώρα πριν από πέντε εβδομάδες.\nΣχολιάζοντας τις «καρατομήσεις» στελέχη της Αστυνομίας ανέφεραν ότι -ανεξαρτήτου αιτίας- ο τρόπος με τον οποίο έγιναν οι μετακινήσεις ήταν άκομψος: «Ανεξάρτητα από το σκεπτικό της απόφασης, δηλαδή εάν έχουμε να κάνουμε με σωστό ή λάθος σκεπτικό, ο τρόπος με τον οποίο έγιναν αυτές οι μετακινήσεις ήταν αδόκιμος απέναντι σε αξιωματικούς του Σώματος που επελέγησαν να υπηρετήσουν σε αυτές τις νευραλγικές θέσεις. Θα μπορούσαν να μετακινηθούν με τρόπο που να μη δίνεται η εντύπωση ότι φεύγουν τιμωρητικά».\nΣτη λεωφόρο Κατεχάκη ανώτατοι παράγοντες αποδίδουν στο Τμήμα Ανθρωποκτονιών «δυστοκία» στις έρευνες σοβαρών υποθέσεων, που αφορούν κυρίως σε φακέλους του οργανωμένου εγκλήματος. Επίσης, καθυστερήσεις είχαν διακρίνει παράγοντες του υπουργείου στην υπόθεση της δολοφονίας της Κάρολάιν στα Γλυκά Νερά.\nΓια τη συγκεκριμένη υπόθεση ο τέως υπουργός Προστασίας του Πολίτη, Μιχάλης Χρυσοχοΐδης, είχε ανακοινώσει την επικήρυξη των δραστών με 300.000 ευρώ, με το σκεπτικό ότι πρόκειται για ληστεία μετά φόνου. Η σύλληψη του συζυγοκτόνου είχε έρθει, σύμφωνα με παράγοντες της λεωφόρου Κατεχάκη, με καθυστέρηση.\nΥψηλόβαθμοι παράγοντες του υπουργείου Προστασίας του Πολίτη θεώρησαν πάντως ως καθοριστικότερο σημείο για τις αλλαγές προσώπων στην Ασφάλεια Αττικής την εξέλιξη των ερευνών για τα περίπου 25 συμβόλαια θανάτου που έχουν εκτελεστεί τα τελευταία πέντε χρόνια. Θρυαλλίδα εξελίξεων αποτέλεσε η δολοφονία του Γιάννη Σκαφτούρου στην εξοχική του κατοικία στα Σκούρτα Βοιωτίας, η οποία φαίνεται ότι επιτάχυνε τη διαδικασία για αλλαγές προσώπων στην Ασφάλεια Αττικής.\nΣύμφωνα με πληροφορίες, οι αξιωματικοί του Ανθρωποκτονιών (διοικητής και υποδιοικητής) θα μετακινηθούν σε υπηρεσίες του αρχηγείου, ενώ ο επικεφαλής της Δίωξης Εκβιαστών θα μετακινηθεί στη Διεύθυνση Μεταγωγών.